Талабалар ўқишини кўчириш жараёни шаффоф ўтади\n11 Мар 2020 1193\nАйни пайтда Ўзбекистон фуқароларининг ўқишини хориждан Ўзбекистонга кўчириш масаласи ижтимоий тармоқларда жуда кўп муҳокама бўлаётган мавзулардан бирига айланди. Ҳадемай, ўқишни кўчириш учун узайтирилган муддат ҳам якунига етади. Бу борада тушуниб-тушунмай мулоҳаза юритаётган, нотўғри маълумотларни ҳам ижтимоий тармоқларда тарқатаётган фуқароларимиз жараённинг улар ўйлаганидек осон кечмаслигини билиб қўйишлари фойдадан холи бўлмайди.\nОлий ва махсус ўрта таълим вазирлиги бош бошқарма бошлиғи Абдували Холиқов билан суҳбатда қўшни давлатларда таҳсил олаётган ёшларимизнинг ўқишини кўчириш жараёни, шаффофлиги ва ҳужжатлар билан боғлиқ масалаларга эътибор қаратилди.\nЎзингиз таъкидлаганингиздек, бу масала хорижда таълим олаётган кўплаб фуқароларимиз учун айни муддао бўлди. Аввало, кенг кўламли бу жараёнга тайёргарлик қай даражада олиб борилгани ҳақида айтсангиз ...\nМаълумки, Ўзбекистон Республикаси таълим муассасаларига ўқишга қабул қилиш бўйича Давлат комиссияси томонидан қўшни давлатлардаги олий таълим муассасаларида таҳсил олаётган мамлакатимиз фуқароларига ўқишини республикамиз олий таълим муассасаларига кўчириш бўйича ариза топширишга рухсат берилди. Бу жамоатчилик орасида катта қизиқиш уйғотди. Шу сабаб аҳолини тўғри ва ҳаққоний маълумотлар билан таништириб бориш мақсадида вазирликнинг расмий веб-сайти, ижтимоий тармоқлардаги саҳифалари, қолаверса, республика миқёсидаги оммавий ахборот воситалари орқали кенг кўламли тарғибот-ташвиқот ишлари олиб борилди. Юртимизнинг барча вилоятларида ҳудудий ишчи гуруҳлари ташкил этилиб, ахборот стендлари ўрнатилди, маслаҳат хоналари ажратилди. Ҳужжат топшириш билан боғлиқ шарт-шароитларга келадиган бўлсак, барча ишчи гуруҳларининг самарали ишлаши учун зарур техникалар, талабалар ва уларнинг ота-оналари учун қулайликлар яратилди.\nАйни пайтгача қабул қилинган аризалар ва уларнинг ҳудудларга тегишлилиги юзасидан аниқ маълумот берсангиз...\nҚўшни давлатлар (Қозоғистон, Қирғизистон ва Тожикистон) олий таълим муассасаларида таҳсил олаётган талабалардан жорий йилнинг 15 февралига қадар 34 955 та ариза қабул қилинди. Эҳтиёж катталиги инобатга олиниб, аризалар қабули 15 мартга қадар узайтирилди. 10 март ҳолатига кўра, энг кўп талаба Термиз (4 822), Андижон (3 661) ва Фарғона давлат университетларида (3 169) бўлиши аниқланди. Фуқароларимизнинг олий таълим муассасаларидан ўқишини кўчириши учун жами 80 та ОТМга квоталар белгилаб берилган бўлиб, бугунга қадар 36 минг 400 нафардан кўпроқ талабага ўқишини кўчиришига рухсат берилди. 2020 йилнинг 15 февралигача топширилган ҳужжатлар 2020 йил 25 февралига қадар умумлаштирилиб, тегишли қарор қабул қилиш учун Давлат комиссиясига тақдим этилганидек, 15 мартга қадар топширилган ҳужжатлар ҳам шу тартибда кўриб чиқилиб, Ўзбекистон Республикаси таълим муассасаларига ўқишга қабул қилиш бўйича Давлат комиссиясининг баёни билан олий таълим муассасаларига талабаликка қабул қилиш учун тавсия қилинади.\nТопширилаётган ҳужжатлар орасида сохталари ҳам аниқланиб, мутасаддилар томонидан қайтариб юборилаётган ҳолатлар ҳам бўляпти. Бунда қандай мезон асос қилиб олинган?\nАфсуски, ҳукумат томонидан берилган имкониятдан шахсий манфаат йўлида фойдаланиш мақсадида ноқонуний йўллар орқали мамлакатимиз олий таълим муассасаларига ўқишини кўчириш ҳолатлари ҳам учрамоқда. Жумладан, жойлардаги ҳудудий ишчи гуруҳларига фуқаролар томонидан қалбаки (сохта, ясама) ҳужжатлар топширишга уриниш ҳолатлари кузатиляпти. Бундай ишларда юртимиз фуқароларининг ҳам қўли бор...\nШунинг учун вазирлик бу борада ҳуқуқни муҳофаза қилиш идоралари, Давлат божхона қўмитаси, Давлат хавфсизлик хизмати билан ҳамкорликда . олиб борилган саъй-ҳаракатлар натижасида бирон марта чегарадан ўтмаган фуқароларнинг ҳам ўқишини кўчириш учун ариза топширгани аниқланди. Бундай шахсларга нисбатан тегишли қонуний чоралар кўрилади, албатта. Бу борада ўқишини қўшни давлатлардаги олий таълим муассасаларидан кўчириш истагидаги талабалар ва уларнинг ота-оналари ўртасида тушунтириш ишлари олиб бориляпти.\nШунингдек, фуқароларнинг қўшни давлатлардаги олий таълим муассасаларида камида охирги бир семестрда ўқиши республика олий таълим муассасасига кўчирилаётган таълим йўналишига мазмунан мос (турдош) таълим йўналишида тўлиқ ўқиганлиги тўғрисидаги ҳужжатлари батафсил текширилиб, зарур ҳолларда муайян олий таълим муассасаларига сўровномалар юбориш, масъул ходимларни юбориш орқали аниқлаш ишлари ҳам йўлга қўйилган.\n— Қарийб 40 минг нафар талабаларни Олий таълим муассасаларимизга жойлаштириш қатор муаммоларни келтириб чиқариши аниқ. Бу масалада қандай чора-тадбирлар кўриляпти?\n– Тўғри, мазкур жараён ОТМларимиз қуввати, сиғими, педагог кадрлари сонидан келиб чиқиб иш тутишни тақазо этади. Шунинг учун ҳам хориждан ўқишини кўчираётган талабаларнинг асосан сиртқи ва кечки таълимда таҳсил олишлари кўзда тутиляпти. Бу улар кундузги таълимда ўқий олмайди, дегани эмас. Имкониятдан келиб чиқиб, уларни кундузги таълим шаклига ҳам қабул қиламиз. Аммо шуни ҳам айтиш керакки, ОТМларимизга қабул квоталари қанча оширилмасин, 2023 йилгача бу тенденция биноларга бўлган катта эҳтиёжни юзага келтирмайди. Чунки академик лицей ва коллежларнинг юзга яқин бинолари олийгоҳларимиз тасарруфига берилди.\nПедагог кадрлар масаласи эса, албатта, долзарб. Қўшимча профессор- ўқитувчилар жалб қилинади, фаолият юритаётган педагогларнинг иш юкламаси кўпаяди, бу муаммо уларнинг ойлик маошини кўтариш билан бартараф этилади. Бундан ташқари, яна қатор масалалар бўйича тегишли чора-тадбирларни режалаштиряпмиз. Мақсад – ёшларимизга мутахассислиги доирасида етарлича билим бериш, уларни етук кадрлар сифатида жамиятга қўшиш, квоталарни кўпайтириш эвазига бўш иш ўринларига соф рақобатни шакллантириш, шунчаки диплом олиш билан ишли бўламан, деган тушунчани улар онгидан чиқариб юбориш. Чет давлатлар олийгоҳларига қабул қилинган аксарият ёшларимиз орасида қайси факультетнинг қайси йўналишида таълим олаётганини аниқ билмайдиганлари ҳам бор экани ачинарли.\nБугунги кунда ОТМларида таълим сифатини ошириш, коррупция ҳолатларига барҳам бериш давлат сиёсати даражасига кўтарилди. Шу ўринда таъкидлаш жоизки, айни пайтгача қабул квоталарини бўш иш ўринларига нисбатан белгилаган бўлсак, эндиликда битта иш ўрни учун 5-6 нафар кадрлар тайёрланади. Бу ўз навбатида иш ўринларига бўлган рақобатни вужудга келтиради, ўз устида ишлаш, ҳар томонлама мукаммалликка эришишда муҳим омил бўлади.\nКуни кеча ўқишни кўчириш натижаларини онлайн аниқлаш имкони ҳам яратилди...\nҲозирда тест режимида ишлаётган тизим ёрдамида жорий йилнинг 7 февралидан 15 февралигача ариза билан мурожаат қилган фуқаролар паспорти серияси ва рақамини киритиб, натижаларни билиши мумкин. Кейинчалик мазкур тизим фаолияти такомиллаштирилиб, Ягона давлат интерактив хизматлар портали орқали маҳаллий ва хорижий олий таълим муассасаларидан ўқишни кўчириш ва қайта тиклаш учун аризаларни қабул қилиш бўйича давлат хизматини ишга тушириш ҳам режалаштирилган.


Тошкентга Норвегия ишбилармонлари келди\nТошкентда Ўзбекистон-Норвегия ишбилармон доираларининг бизнес-форуми бўлиб ўтди.\nИлк бор уюштирилган учрашувда иқтисод, инвестиция, энергетика, кимё саноати, атроф-муҳитни асраш, геология ва минерал ресурслар, туризм ва бошқа соҳалар бўйича икки давлат вакиллари қатнашди.\nФорумда бошқа масалалар қатори ўзаро ҳамкорлик истиқболлари муҳокама қилинди.\nШуни эслатиш жоизки, 2008 йилда Ўзбекистон-Норвегия ўртасидаги савдо ҳажми 3,6 миллион АҚШ долларини ташкил этган. 2009 йилнинг сентябр ойигача бу кўрсаткич 5 миллион 950 минг долларга етган.


ЎзА - Ота ишончини оқлаб...\n10.01.2017 12:46 Ватан ҳимояси – муқаддас бурч\nОта ишончини оқлаб...\nБугун дунёнинг турли минтақаларида вужудга келаётган мураккаб вазият ҳар биримизни юртимиздаги тинчлик-осойишталикнинг қадрига етишга, уни асраб-авайлаш, ҳамиша ҳушёр ва огоҳ бўлиб яшашга ундамоқда. Зеро, тинчлик туфайли мамлакатимизда барча соҳаларда улкан ютуқларга эришилмоқда, халқимизнинг турмуш фаровонлиги юксалиб бораётир. Буни яхши англаган мард ва жасур ўғлонларимиз мамлакатимиз хавфсизлиги, сарҳадларимиз дахлсизлигини таъминлашни муқаддас бурч, деб билади.\nАрмияни том маънода армия қиладиган, ҳар қандай мураккаб вазият ва синовлардан ёруғ юз билан чиқишга асос бўладиган, унинг жанговар қудрати ва ҳарбий маҳоратини юксалтирадиган куч – бу армия сафларида хизмат қилаётган ҳарбийлардир. Бугун миллий армиямиз сафларида ана шундай мард ва жасур, ҳар томонлама чиниққан йигитлар хизмат қилмоқда. Фарғона шаҳридаги ҳарбий қисмлардан бирида шартнома асосида ҳарбий хизматни ўтаётган капитан Рустам Отабеков шулардан бири.\nУ ҳарбийлар сулоласидан. Тошкент вилояти Қуйи Чирчиқ туманида таваллуд топган. Отаси Зиёвуддин ака бутун умрини ҳарбий соҳага бағишлаб, бугунги кунда кексалик гаштини сурмоқда. Рустам ҳам болалигидан отасидек Ватан ҳимоячиси бўлишни орзу қилиб, барча фанларни пухта ўзлаштирди.\n– Отам билан ҳарбийлар ҳаёти ҳақида кўп суҳбатлашардик, – дейди Рустам. – У кишининг сўзларидан Қуролли Кучларимиз сафида хизмат қилишга билимли, юксак салоҳиятли ва ҳар томонлама чиниққан ёшларгина эриша олишини англадим. Қизиқиш, ҳавас, қатъий ишонч ўз устимда мунтазам ишлаш, синов жараёнларига пухта ҳозирлик кўришга ундади. Тошкент Олий умумқўшин қўмондонлик билим юртига ўқишга кирдим, Ватан ҳимоячилари сафидан жой олдим.\nКапитан Рустам Отабеков хизмат қилаётган ҳарбий қисмда барча шароит яратилган. Шинам ва озода ошхона, алоҳида хоналардан иборат замонавий ётоқхона, кутубхона, спорт зали ва спорт майдончалари ҳарбийлар ихтиёрида. Ўқув-тактик машғулотларни ўтказиш хоналари компьютер ва бошқа кўргазмали қуроллар билан жиҳозланган.\nҲарбий хизматчиларни маънавий қўллаб-қувватлашга ҳам алоҳида эътибор қаратилмоқда. Жумладан, “Энг илғор батальон командири”, “Энг илғор взвод командири”, “Энг илғор гуруҳ командири”, “Энг илғор ошпаз” каби кўрик-танловлар ўтказилиб, ғолиблар рағбатлантирилмоқда. Қуролли Кучларимиз ташкил этилганининг 25 йиллиги муносабати билан «Ўзбекистон – мустақил Ватанимиз, миллий армиямиз фахру ғуруримиз!» шиори остида турли маданий-маърифий тадбирлар, учрашувлар бўлиб ўтмоқда.\nМамлакатимиз Қуролли Кучларида амалга оширилаётган ислоҳотлар жараёнида ҳарбий хизматчиларни ҳар томонлама қўллаб-қувватлаш, айниқса, уларнинг яшаш шароитини янада яхшилашга алоҳида эътибор қаратилмоқда. Ўтган йили Рустамнинг оиласига ҳам ҳарбий хизматчилар учун қурилган кўп қаватли уйдан 2 хонали уй берилди. Зиёвуддин ака ва Дилором опа фарзандининг шашти ва ғайратидан мамнун.\nХизмат фаолиятида илғорликка интилаётган Рустам ўқиб-изланиш, ўз вазифасини ғайрат ва шижоат билан бажариш, маҳоратини оширишдан тўхтамайди. Унинг саъй-ҳаракатларида қатъият ва дадиллик устувор. Чунки Қуролли Кучларимиз жанговар шайлиги ва қобилиятини юксалтириш йўлида фидойилик кўрсатаётган ҳарбийларга билдирилаётган юксак ишонч масъулияти навбатдаги зафарлар сари чорлайди. Ватан ҳимоячиси машқ қилишдан, малакасини оширишдан тўхтамайди. Сабр-тоқати, ирода ва матонати, профессионалликка эришишга бўлган кучли хоҳиши боис эзгу мақсадлари йўлидаги қийинчиликлардан чўчимайди. Касбига, бурчига садоқат, қилаётган ишига муҳаббат, халқи, оила аъзоларининг тинч ва осуда, фаровон ҳаёти учун улкан масъулиятнинг яққол намунаси эмасми бу?!\nЮртимиз тинч, халқимиз фаровон ҳаёт кечирмоқда. Ана шу осойишта турмуш замирида мард ва жасур ҳарбийларнинг фидокорона хизмати мужассам. Зотан, юртимизни ҳар қандай бало-қазодан ҳимоя қилаётган Рустам сингари минглаб ёшларимиз халқимизнинг фахру ғуруридир.


Корхонадан чиқиб кетаётган таъсисчига таъсисчилар йиғилишининг баённомасига асосан улушнинг ҳақиқий қийматидан ортиқроқ асосий восита бериладиган бўлса (асосий воситанинг қолдиқ қиймати бўйича) ортиқча қиймат корхонада харажатларга олиб бориладими ёки умуман берилиши мумкин эмасми?\nАсосий воситаларни балансдан чиқариш қабул қилиш-топшириш далолатномаси ва ҳисобварақ-фактура билан расмийлаштирилади, топширилган асосий воситаларнинг инвентарь карточкалари ёпилади.\nЧиқиб кетаётган таъсисчи улуши ҳисобига берилаётган мулкнинг пул қийматини, яъни нархини жамият таъсисчилари баҳолайдилар. Ва асосий восита баҳоланган қиймат унинг баланс қиймати (қолдиқ қиймати) билан тўғри келмаслиги мумкин.\nЧиқиб кетаётган таъсисчига асосий восита қандай қийматда топширилаётганлиги таъсисчиларнинг умумйиғилиш баённомасида белгиланган бўлиши керак.\nАгар баённомада асосий восита қолдиқ қийматда, яъни 1 200 000 сўмга берилиши белгиланган бўлса, чиқиб кетаётган таъсисчи ўз улуши ва асосий воситанинг қиймати орасидаги фарқни – 200 000 (1 200 000 – 1 000 000) сўмни корхона ҳисобрақамига пул маблағларини киритиб қоплаб бериши мумкин.\nАгар таъсисчи ушбу фарқни қоплаб бермаса, ва таъсисчининг ушбу қарзи корхона томонидан кечиб юборилса, таъсисчи учун бу моддий наф тарзидаги даромад бўлиб, у ЖШДСга тортилиши керак. Корхона учун эса ушбу сумма – қарзни кечиб юборишдан кўрилган зарар ҳисобланади.\nАгар баённомада асосий восита 1 000 000 сўм қийматида топширилиши назарда тутилган бўлса, ва бунда унинг қолдиқ қиймати 1 200 000 сўмга тенг бўлса, корхона учун бу асосий воситани таннархидан паст нархда реализация қилиш ҳисобланади.\nИштирокчи жамият иштирокчилари таркибидан чиқаётганида асосий воситалар билан ҳисоб-китоб қилиш муносабати билан асосий воситаларнинг чиқиб кетишидан кўрилган молиявий натижа (фойда ёки зарар), қўшилган қиймат солиғи ҳисобга олинган ҳолда(агар корхона ҚҚС тўловчиси бўлса), чиқиб кетаётган иштирокчининг қарзини унинг улуши бўйича ҳисоб-китоб қилиш учун берилаётган асосий воситаларнинг қиймати билан асосий воситанинг қолдиқ (баланс) қиймати ўртасидаги, асосий воситаларни қайта баҳолаш натижаларига (сальдога) тузатилган фарқ сифатида белгиланади (АВ 29.08.2004й. 1401-сон).\nАгар таъсисчи улушининг ҳақиқий қиймати унинг устав фондига ҳақиқаттан киритилган номинал қийматидан кўп бўлса, у ҳолда таъсисчида дивиденд тарзидаги даромад юзага келади (СКнинг 22-моддаси).\nМасалан, таъсисчи устав фондига – 800 000 сўм киритган бўлсаю, ҳозирда улушининг ҳақиқий қиймати – 1000 000 сўм бўлса, 200 сўм фарқ – бу дивиденд дигани, ундан 10%ставкада солиқ ушлаб қолиниши керак. Корхона 20 000 сўм солиқни бюджетга тўлаб, чиқиб кетаётган таъсисчига эса 980 000 (1 000 000 – 20 000) тўлаши керак.\nСолиқ даромад тўланаётган пайтда (асосий воситани қабул қилиш – топшириш далолатномаси санасига) ушлаб қолиниши ва бюджетга тўланиши керак.\nКелтирилган ҳолатда даромад пул маблағлари кўринишида эмас, балки натурада (асосий восита билан) тўланаётганлиги сабабли солиқ суммасини ушлаб қолиш имконияти йўқ. Бунда таъсисчи солиқ суммасини корхона ҳисобрақамига киритиши, корхона эса уни бюджетга тўлаши керак бўлади.\nАсосий воситани чиқиб кетаётган таъсисчига реализация қилишдан молиявий натижани қандай аниқлаш мумкинлигини мисолда кўриб чиқамиз. Бунда таъсисчи улушининг ҳақиқий қиймати унинг устав капиталига киритган киритмаларига тенг деб қараймиз, яъни бунда дивидендлар ва дивиденддан солиқ бўлмайди:\nМасъулияти чекланган жамият (МЧЖ) иштирокчилари таркибидан таъсисчи – жисмоний шахс чиқиб кетмоқда ва умумйиғилиш баённомасига кўра асосий воситани 1 000 000 қийматда олиб чиқиб кетмоқда. Асосий воситанинг дастлабки қиймати – 10 000 000, йиғилган эскириш суммаси – 8 800 000,қолдиқ қиймати – 1 200 000 сўм, қайта баҳолаш сальдоси – 500 минг сўм.\nКорхона ҚҚС тўловчиси.\nКўриб чиқилаётган мисолда ҚҚСга тортилувчи оборот йўқ, сабаби, асосий восита қолдиқ қийматдан паст нархда реализация қилинмоқда (СКнинг 204-моддаси).\nЭнди ушбу операциядан молиявий натижани ҳисоблаб чиқариш мумкин:\n1 000 000 – 1 200 000 + 500 000 = 300 000 сўм – асосий воситанинг чиқиб кетишидан кўрилган фойда.\nУмумбелгиланган солиқ тўловчиларида\nАсосий воситаларни реализация қилишдан олинган фойда корхонанинг бошқа даромадлари ҳисобланиб, фойда солиғини ҳисоб-китоб қилишда солиқ солинадиган базага киритилади (СК 132-моддаси 1-банди).\nАсосий восита реализациясидан зарар кўрилса, у фойдаланилган муддатига қараб ёки солиққа солинадиган базадан чегирилади, ёки чегирилмайди:\n-агар реализация қилинган асосий воситалар объектининг фойдаланиш муддати уч йилдан кам бўлса - фойда солиғини ҳисоб-китоб қилишда реализациядан кўрилган зарарлар чегирилмайди (СК 147-моддаси 24-банди),\n-агар уч йилдан кўп бўлса - зарарлар солиқ солинадиган базадан чегирилади (СК 145-моддаси 40-банди “ж” қисми).\nЮридик шахснинг иштирокчиси муассислар таркибидан чиққанда унга дастлабки ҳисса доирасида мол-мулкни бериш ҚҚСга тортилувчи оборот бўлмайди (СКнинг 199-моддаси 2-қисми 5-банди).\nАсосий воситани реализациясидан кўрилган фойда бошқа даромадлар сифатида ЯСТ бўйича солиққа тортиладиган базага киритилади.\nБошқа даромадлар корхонанинг асосий фаолияти учун белгиланган ставкада солиққа тортилади. 2017 йил учун ЯСТ ставкалари 27.12.2016й. ПФ-2699 га 10-1, 10-2, 10-3-иловаларда келтирилган.\nАсосий восита чиқиб кетишидан кўрилган зарар ЯСТ ҳисобланганда ҳисобга олинмайди.\nБухгалтерия ҳисобида асосий воситаларнги чиқиб кетаётган таъсисчи билан ҳисоб-китоб тариқасида берилиши “Асосий воситалар қийматини балансдан чиқариш тартиби” тўғрисидаги Низомнинг 9-бўлимига (АВ 29.08.2004 й. 1401-сон) ва 21-сон БҲМСга мувофиқ акс эттирилади.\nЮқорида келтирилган мисол бўйича ўтказмалар қуйидагича бўлади:\n8330 " Пай ва улушлар"\n6620 " Чиқиб кетаётган таъсисчиларга улушлари бўйича қарз"\nАсосий воситани чиқиб кетаётган таъсисчи олдидаги қарзни қоплаш ҳисобига берилиши\nАсосий воситанинг дастлабки (тикланган) қийматини ҳисобдан чиқариш\n0100 "Асосий воситаларни ҳисобга олувчи счетлар"\nЙиғилган амортизацияни ҳисобдан чиқариш\n0200 " Асосий воситаларнинг эскиришини ҳисобга олувчи счетлар"\nЙиғилган қайта баҳолаш сальдосини ҳисобдан чиқариш\n8510 " Узоқ муддатли активларни қайта баҳолаш бўйича тузатишлар"\nАсосий воситанинг чиқиб кетишидан кўрилган фойдани акс эттириш\n9310 " Асосий воситаларнинг чиқиб кетишидан фойда"


13 май 2021, Тошкент вақти: 02:31\nРоссия президентининг саломатлиги ёмонлашгани тўғрисидаги миш-мишлар Путин 12-13 февраль куни Остонада ҳамкасблари Нурсултон Назарбоев ва Александр Лукашенка билан аввалдан режалаштирилган йиғинга бормагани ортидан кучайган эди.\n62 ёшли Путиннинг бемор эканлиги тўғрисидаги миш-мишларни 5 мартдан 16 мартгача Кремль расман бир неча маротаба рад этса-да, унинг қаерда экани очиқ айтилмаган. Бу эса ижтимоий тармоқларда “Путин спортчи Алина Кабаевадан ўғил фарзанд кўрибди, шунинг учун Швейцарияда экан”, “Путин Кремлдаги давлат тўнтариши қурбони бўлган бўлиши эҳтимол, балки уни ўлдиришган ҳамдир” қабилидаги миш-мишларнинг янада кенгроқ ёйилишига сабаб бўлди.\nМана шу каби тасдиқланмаган хабарлар ортидан Путин 16 март куни Санкт Петербургда Қирғизистон президенти Алмазбек Атамбаев билан учрашув пайтида жамоатчиликка кўриниш берди.\nПутин ўз соғлиғи ҳақидаги гап-сўзларга изоҳ берар экан: “Миш мишларсиз ҳаёт зерикарли бўлар эди”, деб ҳазил қилди.\nПрезидент Атамбаев эса Путиннинг соғлиғи аъло даражда эканини таъкидлаб: ”Ҳозиргина Владимир Владимирович мени қаср ҳудудида машинасида сайр қилдирди. У рулда ўзи ўтирди. Бу гапни ғийбатлар камроқ бўлиши учун айтаяпман. Мен ҳам ўзим ҳақимда турли ғийбатларни эшитаман ва бу унча тўғри эмас. Россия президенти нафақат юрибди, балки машинани ҳам жуда тез бошқараяпти. Меҳмонларни машинада сайр қилдираяпти. Руслар айтганидек, не дождетесь!” деб айтди.\nКейинги 10 кун ичида жамоатчиликка биринчи марта кўриниш берган Путин хушхол, лекин бир оз ранги оқарган ҳолда намоён бўлди. Путиннинг юриш-туришида жиддий тиббий ёрдамга муҳтож бўлган одам ҳаракатлари кузатилмади.\nПутин ва Атамбаев учрашувида Қирғизистонни Евросиё иқтисодий иттифоқига қўшилиши масаласи муҳокама қилинди. Қирғизистон ҳукумати ўтган йилнинг якунида 2015 йилнинг 1 январидан Евросиё иқтисодий иттифоқи деб атала бошланган Божхона иттифоқига қўшилиш шартномасини имзолаган эди. Шартномада Қирғизистон май ойидан бошлаб иттифоқнинг тўлақонли аъзоси бўлиши режалаштирилган.\n-Қирғизистон иқтисоди Россия, Қозоғистон, Белорусь ва Арманистон иқтисодига мослаштирилиши якуний мақсад эканини биламиз ва бу ҳақда кўп гапирганмиз. Албатта, бу сўзсиз ҳал қилинадиган масалалардир ва биз бу масалаларни қанчалик тез ҳал қилсак, шунча яхши бўлади, - деб билдирди Путин.\nРоссия президенти жамоатчиликка кўриниш берган 16 март куни Қозоғистон президенти матбуот хизмати ҳам расмий баёнот тарқатди. Баёнотда айтилишича, 12-13 март кунлари ўтказилмай қолган Назарбоев, Лукашенка ва Путин учрашуви Остонада 20 мартда ўтказилади.\nПутиннинг жамоатчиликка кўриниш бериши Россияда Қрим аннекция этилганига бир йил тўлиши байрам қилинаётган бир пайтга тўғри келди. Москва Қримни ўзига қўшиб олганини Европа иттифоқи ва АҚШ кескин қоралаган ҳамда Россияга нисбатан санкциялар жорий этган эди.


«Бу илтимос эмас, талаб» – Хушнудбек Худойбердиев олий таълим муассасалари харажатлари очиқ бўлиши кераклиги ҳақида\n15:15 / 19.08.2020\nБугун, 19 август куни Сенатнинг Фан, таълим ва соғлиқни сақлаш масалалари қўмитасининг олий таълим тизимидаги муаммолар муҳокамасига бағишланган давра суҳбати бўлиб ўтди. Унда Республика олий таълим кенгаши аъзоси, ҳуқуқшунос Хушнудбек Худойбердиев тизимдаги бир қатор муаммолар ва уларни келтириб чиқарган сабаблар ҳақида гапирди.\n«Узоқ йиллар давомида амал қилган тизим бизни ботқоққа ботириб қўйган. Бу бор нарса. Бундан чиқишга шунчалар қийналяпмизки, бир неча 10 йиллар давомида ишдан чиққан тизим бизни 20-30 йил орқага улоқтириб юборган. Биз ҳали замонавий дунёга етиб олишимизга анча бор.\nДавлат узоқ йиллар хусусий олий таълимга қарши бўлиб келган. Ҳамма нарсани давлат ўз назоратига олади, ҳаммасини давлат ўқитади, дейилган. Хусусий олий таълимга душмандек қаралган. Давлат на ўзи эплай олган, на талабалар контрактини харажатларни қоплайдиган даражада белгилашга рухсат берган, на етмаётган суммани ўзи ошиғи билан тўлаб берган, на ўзим ўқитаман, бозор шароитида зўр сифат қиламан деган тадбиркорга рухсат берган.\nБундан ташқари, кириш имтиҳонлари қанақа ўтганини ҳаммамиз биламиз. Мактаб ўз жойига бориб қолган, ундан келадиган ўқувчиларни Кембрижда ўқитсангиз ҳам нари борса 30 фоизи яхши кадр бўлади. Буларнинг ҳаммаси ўтди. Энди нима қиламиз?\nПандемия туфайли кўп нарса тезлашиб кетди. Таълимнинг тепасида қўрқоқлар бўмаслиги керак. Бунақа одамлар амалда ўтирмаслиги керак. Қўрқиб қанча кўп вақтни ўтказсак – олий таълим тайёр эмас, талаба тайёр эмас, ўқитувчилар тайёр эмас, деб яшайверсак, ҳар бир кун учун камида 1-2 ойга орқада қолиб кетяпмиз. Онлайн қабул, масофавий таълим қанчадан бери айтиб келинган. Биз тайёр эмасмиз дейишди. Оқибатда нима бўлди? Онлайн таълимга ўтдикми?! 1,5 млн ҳужжат қабул қилдик, эпласа бўлар экан-ку!\nМасофавий таълимга ўтишни сал аввалроқ бошлаганимизда – 5-10та олий таълим муассасасида бошлаганимизда ҳам, улар базавий сифатли таълимни бера олган бўларди. Биз умуман рухсат бермадик. Ҳамма нолдан, эмаклашдан бошлади. Натижада талаба ҳам сифатдан норози бўлди», деди у давра суҳбатида.\nҲуқуқшунос талабаларда турли савол ва эътирозларга ўрин қолмаслиги учун олий таълим муассасалари ўз харажат ҳисоботларини очиқ эълон қилиши лозимлигини таъкидлади.\n«Молиявий масала ҳақида гап кетар экан, молиявий шаффофликни таъминлаш керак. Талаба тўлаётган контракт таълим харажатларининг 68 фоизини қоплаши айтиляпти. Бу рақамни жуда кўп эшитдик, лекин бунинг таги қани? Барча олий таълим муассасаларида ҳам бундай эмас. 68 фоиз бу – ўртача рақам. Қайси биридадир бу кўрсаткич 30 фоиз, қайсидадир 90 фоиз бўлиши мумкин. Нега ректорлар ўзининг олий таълим муассасасида мана шунақа молиявий ҳисоботларни эълон қилмайди? 1 йилда 100 млрд пул туширдик, харажатимиз 200 млрд бўлди, пулни мана буларга сарфладик, деб айтмайди? Нега молиявий шаффофлик йўқ?\nФақат вазирлик 100дан ортиқ муассаса учун жавоб беради. У барча маълумотларни умумлаштириб битта рақам айтади, лекин бу рақам фақат саволни кўпайтиради, жавоб бермаяпти. Ҳар бир ректор ўз талабалари билан гаплашиб жавоб берса бўлмайдими? Ахир бу солиқчиларнинг, талабаларнинг пули, ректорнинг чўнтагидаги пул эмас.\nҲар бир ректор ўзининг олий таълим муассасаси бўйича харажатларни эълон қилсин. Шунда жавоблар олинади, оз бўлса ҳам норозилик пасаяди. Кейингина сифат масаласи бўлади.\nБу илтимос ёки имконият бўлса қилинадиган иш эмас. Талаб қилишимиз керак. Марҳамат, ўзининг ҳисоботларини очиқ ва шаффоф эълон қилсин. Биз билайлик ва кейинги стратегияларни шундан келиб чиқиб белгилайлик», дея Хушнудбек Худойбердиевнинг сўзларини келтирмоқда Kun.uz мухбири.\nСенатор: «Олий педагогика таълими олий таълим тизимида 60-70 йилдан бери энг кучсизи бўлиб қолган»


Аъзолари сони жиҳатидан дунёнинг иккинчи йирик ташкилоти ҳисобланувчи Ислом ҳамкорлик ташкилоти (ИҲТ)га 1969 йилнинг 25 сентябрида Марокашнинг Работ шаҳрида асос солинган эди.\nЎша пайтда ташкилотнинг мақсадлари сифатида мусулмон давлатлар ўртасида ижтимоий, иқтисодий ва сиёсий соҳалар бўйича бирдамликни таъминлаш, мустамлакачилик, неомустамлакачилик ва ирқчиликка қарши курашиш ҳамда Фаластин озодлик ташкилотини қўллаб-қувватлаш тилга олинган эди.\nЎтган вақт давомида ИҲТ ислом дунёсининг ҳуқуқ ва манфаатларини ҳимоя қилувчи давлатлараро ҳамкорлик платформасига айланди. У умумий аҳолиси 1,7 миллиард бўлган 57 давлатни ўз атрофида бирлаштирган.\nБош қароргоҳи Саудия Арабистонининг Жидда шаҳрида жойлашган мазкур ташкилот 2011 йилгача Ислом конференцияси ташкилоти деб аталган. ИҲТ таркибида тўртта доимий қўмита ишлаб туради, булар Қуддус, Ахборот ва маданият масалалари, Савдо-иқтисодий ҳамкорлик бўйича, Илмий-техник ҳамкорлик бўйича қўмиталардир.\nДругие материалы в этой категории: « Масжидул Ҳаромда 40 йил хизмат қилган мусулмон қиссаси\tМихсиз қурилган масжид кўплаб сайёҳларни жалб қилмоқда »


2021, 05-Mart | 05:23\nDilfuza Ergasheva - 09:35 / 03-03-2021 0\nҒафур Ғулом чин маънода Навоийни ўзининг маънавий устози деб ҳисоблаган. А.Навоийнинг “Хамса”си шоирнинг энг севимли асарларидан бири бўлган. “Навоий ёлғон илмларни ёқтирмас эди... У...\nDilfuza Ergasheva - 12:27 / 21-02-2021 0\nСўз – буюк қадрият, тил — абадият! “Кўнгил қулфи махранинг қулфи тил ва гулфин калитин сўз бил”. Буюк Алишер Навоийнинг ушбу таърифи, яъни сўз инсон...\nDilfuza Ergasheva - 11:31 / 21-02-2021 0\nБу ҳақида ёзишдан аввал бир ҳикояни келтирмоқчиман. "Бир она ҳеч қачон фарзандини урмасликка ўзига ваъда берганди. Аммо бир кун боласининг ножўя ҳаракати унинг жаҳлини чиқарди....\nDilfuza Ergasheva - 12:17 / 20-02-2021 0\nКиши улғайгач, келгуси ҳаёти қандай бўлиши, кўп ҳолларда унинг болалигига боғлиқ. Айниқса, болаликдаги ота-оналар билан боғлиқ муносабатлар муҳим рол ўйнайди. Очиқлик, юмшоқ кўнгиллилик болаларни...\nМутахассислар энг оммалашган онлайн фирибгарликлар ҳақида маълумот берди\nDilfuza Ergasheva - 15:04 / 14-02-2021 0\nМутахассислар онлайн фирибгарликнинг энг машҳур турларини эълон қилишди. Бу ҳақда Касперский лабораторияси ва Тинкофф мутахассислари тақдим этган маълумотларга асосланиб “РТ” хабар бермоқда. Уларнинг сўзларига кўра,...\nБиринчи ёрдам дори воситалари\nDilfuza Ergasheva - 11:34 / 14-02-2021 0\n1. Дунёга машҳур восита - парацетамол. Бу дунёдаги энг машҳур дори. Парацетамол оғриқ (бош ва тиш оғриғи) қолдирувчи, иситма туширувчи ва енгил яллиғланишга қарши...\nDilfuza Ergasheva - 09:44 / 14-02-2021 0\nКеч кузнинг совуққина бир куни эди. Қарши автобекатида Тошкентга кетадиган навбатдаги автобусни кутиб турибман. Ёнимда акам бор. Биздан сал нарида бир тўда киши уймалашиб...\nДарахтлар осмонни суяб туради. Уларни кесма!!!\nDilfuza Ergasheva - 17:07 / 09-02-2021 0\nРасулуллуоҳ (соллаллоҳу алайҳи васаллам) умматларини кўчат ўтказиш ва экин экишга тарғиб қилганлар. Анас ибн Молик (розияллоҳу анҳу)дан ривоят қилинади: “Агар қиёмат бўлиб қолса ва...\nDilfuza Ergasheva - 09:08 / 09-02-2021 0\nҚўчқор НОРҚОБИЛ Ҳикоя Ғайрат ака туман марказидан маҳалламизга ўтган йили кўчиб келди. Данғиллама уй солди. Тадбирли-да, тадбирли. Ишнинг кўзини билади. Мактабдан келишим ҳамоно девор ортидан унинг овози...\nИммунитетни қандай ошириш мумкин?\nDilfuza Ergasheva - 09:46 / 08-02-2021 0\nМайизнинг доривор хусусиятлари фойдали минерал тузлар, органик кислоталар ва витаминларнинг қуруқ резаворларидаги таркибига боғлиқ. 1. 100 г майдаланган майиз (гушт қиймалагичдан чиқарилган) устига 1 стакан...\nУй бекaси қaндaй қилиб “Muxlisa lady cook” бренди aсосcчисигa aйлaнди?\nXurshid Ne'matullayev - 12:21 / 04-02-2021 0\n“ Пайти келганда сени ўз бизнесинг, шогирдларинг бўлади, таниқли шахслар билан дўстлашасан, машина ҳайдайсан, телевизорда сени ҳамма кўради дейишса умуман ишонмаган бўлардим. Бу 4...\nDilfuza Ergasheva - 12:41 / 01-02-2021 0\nБуюк Британиянинг Миллий статистика хизмати коронавируснинг "британча" деб аталувчи янги штаммига йўтал, кучли чарчоқ, томоқ ва мушаклардаги оғриқ каби белгилар хос эканлигини, аммо ҳид...\nDilfuza Ergasheva - 10:50 / 27-01-2021 0\nЖажжи ўғил-қизларимиз дунёни англаши, тасаввур олами кенгайиши, сўз бойлигининг шаклланишида болалар ўйинчоқлари катта ўрин тутади. Албатта, бугунги кунда болажонлар учун ўйинчоқларнинг турлари кўп, бири-биридан...\nDilfuza Ergasheva - 10:04 / 27-01-2021 0\n1945 йил 27 январь куни нацистларнинг энг йирик ажал масканларидан бири – Польша ҳудудидаги Освенцим лагери озод қилинган эди. Бирлашган Миллатлар Ташкилоти Бош Ассамблеясининг...\nБугун — Халқаро божхоначилар куни\nDilfuza Ergasheva - 12:26 / 26-01-2021 0\nҲар йили 26 январь куни дунёнинг кўпгина мамлакатларида халқаро божхоначилар куни кенг нишонланади. 1953 йил 26 январь куни Бельгиянинг Брюссель шаҳрида Божхона ҳамкорлиги кенгашининг...\n123...91-саҳифа. Жами саҳифалар: 9


22:23 / 13.02.2018 1712 pdf Ўқиш режими + -\nАгар ҳақ уларнинг ҳавойи нафсларига эргашса, албатта, осмонлару ер ва улардаги кимсалар бузилиб кетар эди. Йўқ! Биз уларга ўз шарафларини келтирдик. Улар эса шарафларидан юз ўгирувчидирлар.\nҲақ битта, яъни Аллоҳнинг динидир. Ҳамма ҳаққа эргашмоғи лозим. Аммо кофирлар ҳақни чегараламоқчи бўладилар. Ҳақни ўз хоҳишларига бўйсундиришни истайдилар. Мушриклар ҳақ ўзларининг ҳавойи нафсларига эргашишини хоҳлайдилар. Шунинг учун ҳам: «Менимча, дин ундай бўлиши керак ёки бундай бўлиши лозим, пистон нарса билан чегараланиши зарур», – дейдилар.\n«Агар ҳақ уларнинг ҳавойи нафсларига эргашса, албатта, осмонлару ер ва улардаги кимсалар бузилиб кетар эди».\nЧунки ҳақ битта, одамларнинг ҳавойи нафслари эса чексиздир. Шунинг учун ҳам ҳавойи нафс ила ҳақиқатга эришиб бўлмайди. Қачон ҳавойи нафснинг кўйига тушилса, фасодга учралади. Фасодга учрамаслик учун ҳақ одамларнинг ҳавойи нафсига эмас, балки одамларнинг ҳавойи нафслари ҳаққа тобе бўлиши керак. Одамлар динни эмас, дин одамларни чегаралаши лозим. Аллоҳдан келган ҳақ – Ислом одамларни йўлга солиши лозим. Аммо одамлар у ҳақдан – Исломдан юз ўгирмоқдалар. Ҳақни – Исломни ҳавойи нафсларига эргаштиришни истамоқдалар.\nУларнинг бу ишлари нотўғри! Ҳақдан юз ўгиришлари ҳам, ҳақни ҳавойи нафсларига тобе қилмоқчи бўлишлари ҳам нотўғри!\n«Биз уларга ўз шарафларини келтирдик».\nБиз келтирган Қуръон – Ислом – ҳақ улар учун шарафдир. Ким ҳаққа эргашса, амал қилса, шон-шарафга эга бўлади.\n«Улар эса шарафларидан юз ўгирувчидирлар».\nУларнинг Аллоҳ таолонинг динидан юз ўгиришлари ўзларига аталган шон-шарафдан юз ўгиришларидир.\nБиз «шараф» деб таржима қилган сўз оятда «зикр» лафзи билан келган. «Зикр» эслаш, ёд қилиш маъносини ҳам англатади. Бу оятда одамлар томонидан зикр қилиб юриладиган даражада мартабага эриштирадиган нарса кўзда тутилганини эътиборга олган уламоларимиз бу оятдаги «зикр»ни «шараф» деб таъвил қилганлар. Мисол учун, араблар Исломгача инсоният тарихида ҳеч зикр этилмас эди. Исломдан сўнг улар зикрга эришдилар. Бутун дунё уларни зикр қиладиган бўлди. Бу эса улар учун шарафдир.\nАёлга уй хизматларини қилиш вожиб бўладими?\n21:18 / 13.02.2018 2988\n22:21 / 13.02.2018 2232\n1736 18:31 / 26.02.2018\n1731 18:06 / 21.05.2018\n2585 17:23 / 17.08.2017\n2109 16:33 / 29.04.2018\n2851 09:15 / 29 март


Термизда "Аъло таътил" аъло ўтмоқда / Ўзбекистон янгиликлари, энг сўнгги хабарлар\nЖАМИЯТ 0 Шархлар 454 кўрилди\nТермизда "Аъло таътил" аъло ўтмоқда\nАввал хабар берганимиздек, Ўзбекистон ёшлар иттифоқи “Камалак” болалар ташкилоти ҳамда халқ таълими вазирлиги ҳамкорлигида Сурхондарё вилоятидаги “Халқаро ёшлар оромгоҳи”да “Аъло таътил” лойиҳасининг навбатдагиси бўлиб ўтмоқда.\nЧоракни аъло баҳоларга тугатган 10-16 ёшдаги ўқувчиларнинг бўш вақтларини мазмунли ташкил этиш мақсадида иккинчи бор ўтказилаётган “Аъло таътил” лойиҳасида мамлакатимизнинг барча ҳудудидан 182 нафар фаол ўқувчилар иштирок этмоқда.\nБугун иштирокчилар “Менинг аъло касбим” лойиҳаси доирасида маҳоратли касб эгалари — Ўзбекнефтьгаз соҳаси вакиллари билан учрашди. Унда иштирокчилар нефть газ соҳаси вакили Шоҳрух Холматовнинг муваффақият сирлари билан танишди.\n— Бундай касб учрашувлари ёшларда ноёб касблар ҳақида тасаввур уйғотиш, турли касбларга қизиқтиришда муҳим аҳамиятга эга, — дейди Шоҳрух Холматов. — Бу учрашувни ёшларни касбга йўналтирувчи янги платформа, деб айтишимиз мумкин. Ёшлар иттифоқи томонидан ташкил этилган мазкур платформа ёшларга турли касблар, уларнинг ютуқли ва масъулиятли томонлари ҳақида маълумот беради. Яқин келажакда Ўзбекистонга газ ва нефтни қазиб олиш, қайта ишлаш ва ундан тайёр маҳсулот ишлаб чиқариш, бу ресурсларни тежаб ишлатиш бўйича янги технологияларни кашф этадиган ёшлар жуда зарур. Учрашувда қатнашган аълочи ўқувчилар орасидан мана шундай етук мутахассислар етишиб чиқса, ажабмас.\nУчрашувда ўқувчилар ўзларини қизиқтирган саволларга жавоб олдилар.\nТермизда судьяга пора таклиф қилган Афғонистон фуқароси қўлга тушди\nТермизда тадбиркор ҳокимият биноси олдида ўзини ёқиб юборди (видео)\nТермизда она 2-синфда ўқийдиган ўғлини 20 миллионга сотмоқчи бўлди


Осиё чемпионати (U-22) олдидан. Сардор Раҳмонов: "Бекорга бормаганимизни исботлаймиз" / CHAMPIONAT.asia\nОсиё чемпионати (U-22) олдидан. Сардор Раҳмонов: "Бекорга бормаганимизни исботлаймиз"\nБугундан Уммонда Осиё чемпионати (U-22) старт олганидан хабарингиз бор. Терма жамоамиз жўнаб кетиш олдидан сайтимиз учун ўз фикрларини билдириб ўтди.\n"Биз чемпионатга бекорга бораётганимиз йўқ ва буни ўйинларимиз орқали истоблаймиз. Қисқа тайёргарликнинг қандай натижага олиб келиши борасида фикр айта олмайман. Балки бу билинмас, балки баъзи ўринларда сезилар буни фақат ўйин орқали кўрамиз" - дея айтиб ўтади Сардор Раҳмонов\n- Ҳимоямиз борасида қандай фикрлар айтиб ўтган бўлар эдингиз ?\n- Хавотирдамиз. Негаки биринчи учрашувда икки ҳимоячимиз майдонга туша олмайди. Бизда барча футболчиларда бир бирини ўрнини тўлдирувчи бор дея оламан лекин захирасиз қолиб кетсак бу қийинчилик тўғдириши мумкин. Яна биринчи ўйинда бундай бўлиши яъни Шамситдинов ва Ҳошимовни бизга ёрдам бера олмаслиги ёмон бўлди. Яна бир ижобий жиҳатни айтиб ўтсам ҳимояда тажрибали футболчилар кўп. Кримeц, Исматуллаев, Козак сингари жамоадошларимиз бор. Барчамиз бирга ҳаракат қилсак яхши натижа кўрсата оламиз. Биринчи учрашувда ғалаба муҳим.\n- Мухлислар ушбу терма жамоада қандай натижа кутса бўлади?\n- Ҳар бир ўйинда ғалаба кутишга ҳақли. Мухлислар бизга ишонч билдирса бўлгани. Биз уларни ишончини оқламоқчимиз.


Охангаронлик миришкор – UzFK\nby UzFKUserPosted on September 23, 2020 February 11, 2021\nЯқинда Ўзбекистон фермер, деҳқон хўжаликлари ва томорқа ер эгалари кенгаши масъул ходими В.Б.Латипов билан суҳбатлашиб қолдик. Суҳбат асносида йилига ўз томорқасидан уч-тўрт марта ҳосил олаётганлар тўғрисида гап очилиб қолди. Суҳбатдошимиз томорқа даромад манбаи эканлиги ҳақида тўлқинланиб сўзлаб, янги навлардан фойдаланиб оиласи даромадига сезиларли ҳисса қўшаётган илғор томорқачилар тажрибаларини оммалаштириш бўйича тарғибот қилиш кераклигини таъкидлади. Ушбу суҳбатимиздан сўнг, имкон топиб Тошкент вилояти Оҳангарон туманидаги илғор томорқачи ва деҳқон хўжаликларининг фаолиятини ўрганишга жазм қилдим.\nСиз шахсий томорқангиздан унумли фойдаланяпсизми? Дарҳақиқат, мамлакатимизнинг аксарият хонадонлари ўзларининг шахсий томорқаларига эга. Аксарият юртдошларимиз бундай экин экиладиган кичик майдонларидан мақсадли равишда самарали фойдаланиб, даромад олишга ҳам эришмоқдалар. Лекин, тайёргина унумдор экин майдонларидан фойдаланиш ўрнига ёввойи ўтлар босиб ётган ҳолатларга ҳам дуч келамиз. Айтиб ўтиш жоизки, республикамиз ҳудудида ўз хонандаларидаги экин майдонларидан самарали фойдаланаётган, шу орқали ўзининг рўзғорига ҳам, мамлакатимиз иқтисодига ҳам салмоқли улуш қўшаётган юртдошларимиз талайгина. Ана ўшалардан бири – Охангарон туманидаги Сартамғали қишлоғидаги Қуюн маҳалласида истиқомат қилувчи томорқа ер эгаси, миришкор Зоҳиджон Жумабоевдир. Меҳнат қилишни ўзининг энг севимли машғулоти деб билувчи ғайратли Зоҳиджон отасидан қолган кенггина ҳовлини, бугунги кунда киши ҳавас қиларли даражадаги боғу-бўстонга айлантириб, рўзғорини ҳам обод, фаровон қилмоқда. 26 сотих майдонга экилган юздан ортиқ турли туман дарахт кўчатлари киши кўзини қувонтиради, худди катта боғ ҳудудига кириб қолгандек бўласиз. Ҳозирда бу ерда олма, нок, гилос, беҳи, анор каби меваларнинг энг серҳосил навлари парваришланиб, кўзланган ҳосил олишга эришилмоқда. Ушбу боғда пишиб етилган сархил мазали мевалар бугунги кунда юртимиз бозорларини безамоқда ва энг муҳими, нархларни арзонлашишига хизмат қилаётир.\nБугунги кунда тажрибали боғбонга айланган Зоҳиджон Жумабоев маҳалла ҳудудидаги бўш, фойдаланилмай турган 38 сотих экин майдонида деҳқон хўжалиги ҳам ташкил этган. Айтиш мумкинки, бу ердан йил давомида ҳосил олишга эришилмоқда. Картошка, помидор, лавлаги, ловия булғор қалампири – қўйингки бу ерда барча сабзавотлар алоҳида эътибор билан етиштирилмоқда. Улардан мўлжалдагидан ҳам юқори ҳосил олиниб, бозорларимизда нарх-навонинг кўтарилиб кетишига йўл қўйилмаяпти. Тадбиркор деҳқон Зоҳиджон Жумабоев жорий йилда Германиядан келтирилган «Геркулес» навли ошқовоқни ўз томорқасида парваришлаб етиштиришга муваффақ бўлди. Келгусида ошқовоқнинг ушбу навини янада оммалаштиришга аҳд қилган. Шунингдек, хориждан келтирилган ёнғоқнинг серҳосил, иссиқ ҳамда совуққа чидамли бўлган навини ҳам кўпайтиришга бел боғлаган. Ҳозирги кунда ушбу хорижий ўсимликнинг юздан ортиқ ёш ниҳолчалари меҳр билан парваришланмоқда.\nДеҳқончиликда самарали меҳнат қилаётган Зоҳиджон Жумабоевнинг саъй-ҳаракатлари ҳукуматимиз ва элу юртнинг эътиборига тушган. Жумладан, ўтган йили бу ҳаракатчан миришкорнинг меҳнатлари қадрланиб, «Меҳнаткаш деҳқон» кўкрак нишони билан тақдирланди. Айтиш мумкинки, бундай рағбат Зоҳиджонга жуда катта маънавий ва руҳий мадад бўлди. Халқимиз дастурхони тўкинлигини таъминлаётган ва халқимиз турмушининг фаровонлигига ўзининг муносиб ҳиссасини қўшаётган Зоҳиджон Жумабоев бугунги кунда тўрт нафар фарзандини ҳам меҳнатга муҳаббат руҳида тарбияламоқда.\nPrev РЕЖАЛАРИ БИСЁР ФЕРМЕР\nNext Фермерлар мавсумий шартнома тузиш ҳуқуқига эга бўлди


Карантин сабаб хориждаги ишига қайта олмаган ўзбекистонликлар сони очиқланди | Qalampir.uz\nКарантин сабаб хориждаги ишига қайта олмаган ўзбекистонликлар сони очиқланди\nЖамият\t27 Июль 19:13 7197\nПандемия даврида жорий қилинган карантин чекловлари натижасида 500 мингга яқин юртдошларимиз хорижий давлатлардаги иш жойларига кета олмаган. Бу ҳақда Бандлик ва меҳнат муносабатлари вазирлиги матбуот котиби Раҳимжон Маҳкамов маълум қилди.\nУларнинг 76,2 минг нафарига бандлигини таъминлаш хизматлари кўрсатилди. Жумладан:\n• 68,7 минг фуқаро жамоат ишларига жалб этилди ва уларнинг иш ҳақи тўлови учун 21,8 млрд сўм Жамоат ишлари жағмармаси ҳисобидан молиялаштириб берилди;\n• Бандликка кўмаклашиш жамғармасидан субсидиялар ажратиш орқали жами 6,5 минг, шундан 4 минга яқин (3,9 минг) фуқаро шахсий томорқаларида ва 2,5 мингдан зиед (2,6 минг) фуқаро кооперативларга аъзо сифатида бириктирилиб, бандлиги таъминланди.\nПойтахт ва Тошкент вилояти ҳудудидаги қурилиш ташкилотларига республиканинг бошқа ҳудудларидан қурилиш соҳасида ишлаш истагида бўлган, айниқса хорижга ишлаш учун кета олмаган 4,5 минг ўзбекистонликлар ташкилий тартибда вахта усулида ишга жойлаштирилди.\n2020 йилнинг январ–июн ойлари давомида 219 657 нафар фуқаролар меҳнат миграциясидан қайтиб келган. Шундан, 122 805 фуқаро Россиядан, 63 636 нафар Қозоғистон, 7144 нафар Туркия, 3376 нафар Жанубий Корея ҳамда 22697 нафар ватандошларимиз бошқа чет давлатлардан қайтган.\nХориждан қайтиб келган фуқароларнинг 201,4 минг нафари уйма-уй юриб ўрганилди ва уларнинг 100,6 минг нафари (50 фоиз) бандлиги таъминланди.\nРоссияда оғир вазиятда ва ишсиз қолган меҳнат мигрантлари қўллаб-қувватлаш учун “birgamiz.com” ва anketa.migration.uz веб сайтлари, CALL марказ ва телеграм канали жорий этилиб, 20,2 мингдан ортиқ фуқарога ишга жойлаштириш, ҳуқуқий хизматлари ва моддий ёрдамлар кўрсатилди.\n19 Октябрь 20:43 28649\n20 Октябрь 19:41 28482\n21 Октябрь 13:20 28072\n19 Октябрь 11:15 27556\n19 Октябрь 16:34 22881


ЯНГИ УЙГА – ЯНГИ ОРЗУЛАР БИЛАН\nМаълумки, ўз ҳаётини шарафли ва масъулиятли соҳа бўлган Ватан ҳимоячиси бўлишдек устувор вазифага бағишлаган, истиқлолимизни мардона асрашга чоғланган, тақдирини юрт тақдири билан чамбарчас боғлиқ ҳолда кўрган ҳарбий хизматчилар давлатимиз ва жамиятимизнинг доимий эътиборидадир. Бундай эътибор ва ғамхўрлик айниқса, уларнинг ижтимоий ҳимоясини мустаҳкамлаш масалаларида яққол намоён бўлмоқда.\nПрезидентимиз шундай таъкидлайди: «Ҳарбий хизматчилар ва уларнинг оила аъзоларини ижтимоий ҳимоя қилиш масалаларини ҳал этиш, уларни ҳар томонлама қулай уй-жойлар, замонавий социал-маиший шарт-шароитлар, сифатли тиббий хизмат билан таъминлаш бўйича қабул қилинган давлат дастурларини тўлиқ рўёбга чиқариш ва ана шу мақсадлар учун ажратиладиган бюджет маблағларини янада кўпайтириш масалалари ҳам эътиборимиз марказида бўлиб қолиши даркор».\nҲа, бугун ҳарбий хизматчиларнинг ижтимоий ҳимоясини мустаҳкамлаш борасида амалга оширилаётган қатор тадбирларни белгилаб берилган ушбу устувор вазифаларнинг амалдаги ижроси сифатида эътироф этсак, хато қилмаймиз.\nБугун ҳарбий хизматчилар учун турар-жойлар барпо этишда ҳудуд иқлим шароитлари ҳисобга олиниб, шаҳар, посёлка ёки қишлоқ жойларидан ташқари тоғ-чўл каби минтақаларда ўз хизмат бурчларини ўтаётганлар учун ҳам ҳар томонлама қулайликлар яратишга эътибор бериляпти. Барпо этиладиган турар-жой бинолари ва шаҳарчаларда барча шароитлар, жумладан, ҳар бир хонадонда мебель, энергия, сув ва бошқа таъминотлар бўйича муаммолар бўлмаслиги, ҳарбий шаҳарчалар ҳудудида тиббиёт муассасаси, ҳарбийларнинг фарзандлари учун боғча, мактаб, маиший хизмат кўрсатиш шохобчалари, коттеж шаклидаги хонадонларнинг эса ўз томорқа участкалари ҳам бўлиши кабилар эътиборга олиняпти. Ўз навбатида бундай қулайликлар юртимиз ҳимоячилари ва уларнинг оила аъзоларига жуда манзур бўлмоқда.\nЯқинда МХХ Чегара қўшинларига қарашли ҳарбий қисмлардан бирида қувончли воқеа юз берди. Яъни барча қулайликларга эга янги, кўп хонадонли турар-жой бинолари ўз соҳибларига тантанали равишда топширилди. Шу муносабат билан ташкил этилган тантанали тадбирда МХХ Чегара қўшинлари қўмондонлиги, давлат ва жамоат ташкилотлари вакиллари, ҳарбий хизматчилар ва уларнинг оила аъзолари иштирок этди.\nБарчанинг юз-кўзида бахтиёрлик ва мамнуният ифодаси балқийди. Ҳарбий хизматчилар оилаларида улғаяётган ширинтой болажонлар айниқса, ҳаммадан кўра кўпроқ шод ва масрур. Чунки янги турар-жой бинолари ғоят бежирим ва кўркам қиёфада бунёд этилган бўлиб, ички хоналари ҳам шинам таъмирланган. Ота-оналарининг қўлларидан тутиб олган кичкинтойларнинг бири муҳташам иморатга ишора қилиб, «ана шу бизнинг уйимиз, энди шу ерда яшаймиз-а», дея чуғурласа, иккинчиси тезроқ дадаси совға қилган коптогини олиб чиқиб, янги ўртоқлари билан ўйнагиси келаётганини бийрон тили билан тушунтиришга ҳаракат қилади.\nҲа, ростдан ҳам барпо этилган муҳташам биноларнинг кўркам қиёфасига қараган кўзлар қувнайди. Уйларнинг ҳар томонлама мукаммал бўлиши ва юрт ҳимоячилари ҳамда уларнинг оилаларига сифатли хизмат кўрсатиш учун мавжуд барча имкониятлардан самарали фойдаланилгани яққол кўриниб турибди. Хоналардаги мавжуд жиҳозлар, яъни газ аппаратлари, ювиниш воситалари ва бошқа маиший жиҳозлар фойдаланиш учун тайёр қилиб қўйилган.\nЯнги хонадонларнинг калитлари ўз эгаларига тантанали тарзда топширилгач, уларни тадбир иштирокчилари сўзга чиқиб, самимий қутладилар. Жумладан, маросимда сўз олганлар юртимизда олиб борилаётган бундай ўзгариш ва бунёдкорлик ишлари энг аввало, мамлакатимиз сарҳадлари мустаҳкамлиги ҳамда тинчлик ва хотиржамлигимиз ишончли кафолатлангани туфайли эканлигини қайд этишди. Шунингдек, бундай эътибор ва яратиб берилаётган шароитлар тизим фаолиятининг янада самарали бўлишида асосий омил саналиши таъкидланди.\n– Биз ҳарбийлар хизмат бурчимизга кўра қаерда ва қандай вазиятда бўлмайлик, доимо ҳукуматимиз эътиборида эканимизни, Президентимиз ғамхўрлигини ва халқимиз томонидан билдирилган юксак ишончни доим ҳис этиб турамиз, – дейди икки хонали янги уйга эга бўлган катта лейтенант Жаҳонгир Худойбердиев. – Бугун янги хонадонларга эга бўлганимиз ана шу эътибору ғамхўрликнинг яна бир тасдиғидир. Бунинг учун ҳукуматимизга ўзимнинг миннатдорчилигимни билдираман. Бу албатта бизни, қолаверса, хизмат машаққатларини қайсидир маънода биз билан баравар тортиб келаётган оилаларимизни ҳам қувонтиради. Ҳа, ҳукуматимиз нафақат биз ҳарбий хизматчиларга, балки оилаларимиз, фарзандларимизга ҳам ғамхўрлик қиляпти. Янги уйимиз шинам, энг замонавий услубда қурилган экан. Биз ёш офицерлар бундай ғамхўрликдан жуда қувондик. Оиламиз тинч бўлса, ўзимиз хотиржам бўламиз. Хизматимизда ҳам унум бўлади. Шуни алоҳида таъкидлашим керакки, биз Ватан ҳимоячиларига кўрсатилаётган бундай эътибор ўз ўрнида катта масъулият ҳам юклайди. Бунга жавобан биз янада масъулият ва ғайрат билан шарафли бурчимизни адо этишимиз, юртимиз осойишталиги ва сарҳадларимиз дахлсизлигини таъминлаш ҳамда мустақиллигимизни мустаҳкамлаш йўлида бор куч ва имкониятимизни тўлиқ сафарбар этишимиз, бир сўз билан айтганда, кўрсатилаётган эътибору ғамхўрликларга муносиб бўлишимиз керак, деб ўйлайман.\n– Турмуш ўртоғимнинг хизмат тақозосига кўра турли ҳудудларда яшадик. Шу пайтгача ижара уйда турардик, энди эса ўз уйимизга эга бўлганимиздан жуда ҳам хурсандмиз, – дейди ҳарбий хизматчининг турмуш ўртоғи Лобар Узақова. – Айниқса, уй ичининг чиройли таъмирлангани, ошхона жиҳозлари, маиший воситаларнинг рисоладагидек экани кўпроқ биз, уй бекаларига маъқул бўлмоқда.\nХуллас, янги хонадон соҳиб ва соҳибаларининг қайси бири билан сўзлашмайлик, уларнинг қувонч ва шодликлари бир олам эканига гувоҳ бўлдик. Кўрсатилаётган бу каби эътибору ғамхўрлик эса ўз навбатида юртимиз мардларига яна ҳам куч-ғайрат улашиб, уларни юксак шижоатлар сари ундашига, руҳлантиришига шубҳа йўқ. Ўйлаймизки, ўғлонларимиз бунга албатта, муносиб хизматлари билан жавоб қайтарадилар.\nМаълумот ўрнида айтиш жоизки, кейинги тўрт йил ичида Республика бўйича 1800 дан ортиқ чегарачи ва уларнинг оила азолари ана шундай замонавий уй жой билан таъминланган.


24 октябр 2021, Тошкент вақти: 20:18\nЎзбекистонликларнинг 30 фоизи тошкентлик Насриддин ака сингари "болаларимиз кўчада қолмасайди", деган ташвишда.\nGallup тадқиқотига кўра, собиқ иттифоқ давлатлари орасида турар жой билан боғлиқ муаммоларга дуч келаётган аҳоли сони бўйича биринчи ўрин Озарбайжонга берилган. Бу ерда 78 фоиз аҳоли турар-жой ҳақини тўлашга қийналмоқда. Иккинчи ўринда Грузия, учинчи ўринга қўйилган Туркманистон аҳолисининг 38 фоизи уй-жой билан боғлиқ муаммоларга дуч келмоқда.\nАҳолисининг 30 фоизи турар жой масаласида қийналаётган Ўзбекистон эса, рўйхатнинг пастроғидан жой эгаллаган.\nБиз ўзбек оилаларидаги уй-жой муаммосини ўрганиш учун Ўзбекистоннинг турли ҳудудларида яшовчи икки фуқаро фикрини ўргандик.\nУлардан бири мамлакат пойтахти Тошкент шаҳрида, иккинчиси эса Сурхондарёнинг Сариосиё туманида яшовчи оддий ўзбекистонликлардир.\nТошкенда яшовчи Насриддин ака икки хонали квартирада, рафиқаси икки ўғли ва икки қизи билан истиқомат қилади. Насриддин ака учун муаммоси энг долзарб масаладир.\n- Уй-жой нархлари жуда кўтарилиб кетди. Оддий фуқаро уй-жой масаласини ҳал қилишда анча муаммоларга дуч келиши мумкин, дуч келади деб ўйлайман. Шахсан ўзимнинг тўртта фарзандим бор. Иккита ўғил, иккита қиз. Катта ўғлим мана 26 ëшга кириб қолди. Ўзим 28 квадрат-метрлик хонадонда тураман. Икки хонали уйда яшаб келаяпман. Энди уйлантириш керак. Уй масаласи жуда қийин аҳволга солиб қўяяпти.\nОзодлик: Демак, яна иккита уй керак.\n- (кулиб) Нима қиламиз энди. Жуда ҳайрон қолдирадида. Яқинда худди менга ўхшаган ўртоғим ўғлини уйлантирди. Гаплашиб қолдик. Тўй арафасида гаплашиб қолдик. “Ўзим балконда турибман. Келин тушгандан кейин балкондан ҳам чиқиб кетсак керак”, деган гапни қилди.\nОзодлик: Келин учун уйни бўшатиб балконга чиққанми?\n- Ҳа. Балконда ëтиб турибман, деяптида. “Келин тушгандан кейин балкондан ҳам чиқиб кетсам керак”, деб ҳазил қилдида. Тўйни яхши ўтказишди, келинни тушириб олишди.\nОзодлик: У киши ҳозир ҳам балконда яшаяптими?\n- Шунақа шекилли. Уй-жой масаласи жуда жиддий. Ҳозир уй-жой масаласи ҳал бўлмаса, болалар катта ëшга етганда бомж бўлиб кетмасин, деб қўрқаман. Ҳозир икки хонали уйнинг энг арзони 30 миллион туради. Бундай нархга оддий халқнинг олиши қийинда.\nОзодлик: Ўғлингиз мана 26 ëшга кирибди. Яқин орада уйлантирмоқчимисиз?\n- Ëзда шунақа ният бор.\nОзодлик: Уй масаласи қанақа бўлади унда?\n- Энди менга ҳам балконга чиқиб кетишга тўғри келади шекилли.\nОзодлик: Балконда яшаш имкони борми? Ўраб қўйиш имкони борми?\n- Ҳа, ўраб қўйдик.\nОзодлик: Ҳозир тайëрми? Тайëрлаб қўйдингизларми?\n- Ҳа, дейди тошкентлик Насриддин ака.\nСурхондарё вилоятининг Сариосиё туманида ўқитувчилик қилаётган Фахриддин Аҳмедовга кўра, қишлоқ ҳудудларида ҳам уй-жой муаммоси мавжуд.\n- Айнан ўзимизнинг Сариосиë тумани ҳақида гапирадиган бўлсак, кўпчилик фуқаролар ўзларининг шахсий томорқаларида қурган уйларида, битта хўжаликда иккита-учта фарзанд бўладиган бўлса, уларни уйлантиргандан кейин уларга жой олишда, шу кеча-кундузда уларга томорқа олиш, участка қуриб бериш, квартира сотиб олишга қурби етмаганидан битта хўжаликда уч-тўрт хўжалик яшаяпти жуда қийин аҳволда. Уч хонали уй бўладиган бўлса, ҳар битта хонасида биттадан хўжалик турибди. Бу ҳам қийин аҳвол. Квартира миқëсида олиб кўрадиган бўлсак ўзимизнинг туманда, учта хонасида дейлик учта хўжалик яшаб келаяпти. Бошқа сотиб олишга уларнинг қурби етмайди. Иқтисод билан боғлиқ албатта. Маблағга бориб тақалади. Шу боисдан битта хўжаликда иккита-учта оила яшаяпти. Бундай ҳолатлар жуда кўп, дейди сариосиëлик ўқитувчи Фахриддин Аҳмедов.


04:35 05 Декабр 2020\n14:50 06.11.2020 (Янгиланган 11:54 10.11.2020) Ҳавола олиш\nЎзбекистондаги икки йирик шакар заводлари – Ангрен шакар ва Хоразм шакар ёпилиши ҳақидаги хабарлар тарқалгани жамоатчилик орасида кенг муҳокамага сабаб бўлмоқда.\nТОШКЕНТ, 6 ноя – Sputnik. Корхона ишчилари ёппасига ишдан бўшатилаётгани ҳақидаги шов-шувлардан сўнг Ўзбекистон Меҳнат вазирлиги корхоналар ўз фаолиятини коронавирус пандемияси туфайли вақтинчалик тўхтатганини, ишчилар ҳам оммавий равишда ишдан бўшатилмагани, ҳозирда заводлар фаолиятини қайта ишга туширишга тайёргарлик кўрилаётгани ҳақида баёнот билан чиқди.\nИккита шакар заводида ходимларни оммавий ишдан бўшатиш бошланди\nСтратегик маҳсулот – шакарнинг ишлаб чиқарилиши бирдан тўхтаб қолиши сабаблари нимада, ишчилар тақдири аслида не кечмоқда ва бошқа шу мавзуга оид саволларга аниқлик киритиш мақсадида Sputnik мухбири Ангрендаги шакар заводига йўл олди.\nТахминан икки соатлар чамаси йўл босгач, Ангрендаги шакар заводига етиб келдик. Манзилда озода, ободонлаштирилган, замонавий услубда қад кўтарган Ангрен шакар заводи кўз олдимизда ястанди. Бироқ муҳташам бино бугун одамларсиз ҳувиллаб қолган.\nҲар ҳолда, ишлаб чиқариш цехи томонга юрмасимиздан олдин қўриқлаш хизматининг икки ходими ва бизни кутиб олган завод ишчиларидан бири – Аҳмаджон акадан бошқа ҳеч бир жон кўринмади.\nЗамонавий усулдаги офис оралаб тўғри ишлаб чиқариш зонасига қараб йўл олар эканмиз, бизга ҳамроҳ бўлишга ташаббус билдирган Аҳмаджон акага қарийб чўл ўртасида шундай замонавий заводни кўришни умид қилмаганимизни айтамиз. Суҳбатдошимиз дарҳол нима демоқчи бўлганимизни тушунади ва камтарона оҳангда “аслида “АНГРЕН ШАКАР” корхонаси МДҲдаги энг замонавий шу турдаги саноқли корхоналардан бири эканлигини” айтади.\nЎзбекистонда 90-йиллар бошида юзага келган шакар тақчиллигидан сўнг (ўша вақтларда талонга киши бошига граммлаб шакар тарқатилган вақтлар эди, - муал.). Ўшанда халқ хўжалиги учун муҳим маҳсулот ҳисобланган шакар импортига муҳтож бўлмаслик учун Ўзбекистонда бирин-кетин иккита шакар заводи қурилган. Биринчиси Хоразмда, иккинчиси эса – Ангренда.\nАнгрендаги шакар заводининг Хоразмдаги фарқи – ишлаб-чиқариш жараёни тўлиқ автоматлаштирилганида, яъни шакар хом-ашёсини қайта ишлашдан тортиб, уни қоплаш жараёнигача инсон иштирокисиз кечади. Бу жараён махсус хоналарда компьютерлар орқали бошқарилади, холос.\nШу боис, бир суткада 1000 тонна шакар ишлаб чиқарадиган бу заводда ишчилар сони атиги 700 кишини ташкил қилади, шулардан икки юз нафари аёллардир.\nКорхонанинг аксарият жиҳозлари ривожланган Европа давлатлари Германия, Италия, Австрия, Швециядан келтирилган ва бошида завод ишчилари учун ўқув курслари шу бинонинг ўзида ташкил этилган.\nИшчиларнинг кўпчилиги Оҳангарон тумани ва шаҳри, Олмалиқ ва Ангрен шаҳарларидан.\nИшчилар бепул овқат, транспорт билан таъминланишган, бугунги кунгача ҳатто ишламаган аксарият ишчиларга ҳам ойлик маошлари тўлиқ тўлаб берилгани айтилади. Ҳозирда вақтинчалик ишсиз қолаётган бошқа вилоятлардан келиб ишлайдиган айрим ходимлар корхона томонидан бериладиган бепул ётоқхонада яшаб туришибди.\nШакар сифати ва хом ашё\nКорхонада асосан шакарқамишдан икки хил тоифадаги шакар ишлаб чикарилади ва маҳсулот ҳалқаро озиқ овқат хавфсизлиги талаблари асосида ISO 9001: 2015, ISO 22000 сертификатларига эга:\n2- тоифадаги шакар Ўзбекистондаги Coca cola, PEPSI cola, Nestle компанияларига\n3- тоифадаги шакар ички бозордаги истеъмолчиларга етказиб берилади.\nШакар ишлаб чикариш учун хом ашё асосан Лотин Америка давлатлари ва Россиядан олиб келинади. Сабаби, шакарқамиш асосан субтропик иқлимда ўсадиган кўп йиллик ўсимлик бўлиб, Ўзбекистонда уни етиштиришнинг иложи йўқ.\nХом ашё "Ангрен шакар" МЧЖ корхонасига ўртача 300-350 минг тонна олиб келинади, эҳтиёждан келиб чиққан ҳолда.\nЎзбекистонда қанд лавлаги етиштириб, маҳаллий маҳсулотдан шакар ишлаб-чиқаришнинг имкони йўқми, деган саволимизга суҳбатдошимиз Ўзбекистонда қанд лавлаги етиштирса бўлади, лекин бунинг ўзига яраша қийинчиликлари борлигини айтади.\nМаълум бўлишича, сув танқислиги, қанд лавлаги экилган ерга 2-3 йил бошқа экин экиш кераклиги, етиштирилган ҳосилни иқлим шароитидан келиб чиқиб тез қайта ишлаш (яъни сентябрь,октябрь ойларида ўртача ҳаво иссиқлиги 25-300С ), катта партияда қанд лавлагини йиғиш ва сақлаш қийин.\nҚолаверса, ишлаб чиқариш мавсумийлиги, яъни 2-3 ой бўлиши ва қолган ойларда корхонанинг тўхтаб туриши ҳам бунга имкон бермайди.\nШакар омбори ва электр\nШакар маҳсулотининг қадоқланиб тайёр ҳолатда келтирилгач олиб ўтиладиган омбор объектнинг йирик қисмини эгаллаб турибди. Ушбу бинода шакар олиб ўтиладиган махсус лентадан иборат технология, чамаси 35 қаватдан иборат қилиб тахланган шакар уюми жойлашган.\nШакар корхона ўзидаги цехда ишлаб чиқарилган махсус полипропилен қопларга солинган. Бундай ыоплар нам ўтказмайди ва сифати бўйича ҳам алоҳида талабга жавоб беради. Бу эса шакар маҳсулотининг қопларда узоқ муддатда сифатли сақланишини таъминлайди.\nЎз вақтида шакар ишлаб чиқаришда омбордаги захирага ғамлаб қўйилган хом ашёлардан фойдаланилгани боис, пандемия вақтида ҳам иш давом эттирилган. Омборда ўртача эллик минг тонна шакар хомашёсини сақлаш мумкин экан.\nҚизиғи, шакар тайёрланиши жараёнида электр энергияси ҳам мазкур корхонанинг ўзида ишлаб чиқарилиши боис четдан олиб фойдаланишга эҳтиёж йўқ. Завод ушбу қувват манбаи билан ишлаганда бир кунда минг ёки бир минг икки юз тонна шакар ишлаб чиқариши мумкин. Натижада, завод Ўзбекистон аҳолисининг 50%дан ошиқроғини шакарга бўлган эҳтиёжини қопласа, қолган фоизи Хоразм шакар заводи ҳиссасига тўғри келади. Бошқа хорижий давлатларга эса Ўзбекистондан шакар экспорт қилинмайди.\nОқ шакар яхшими сариқ\nШу тариқа корхонадаги шакар маҳсулотини истеъмолга яроқли ҳолатга келтириб, унинг сифатини назорат қилиш учун мўлжалланган алоҳида лабараторияга ўтамиз. У ерда шакарнинг сифати ва унинг истеъмолга яроқлилик жиҳати тажрибали мутахассислар томонидан назорат қилиб борилади. Лабаратория ишчиси Гамлет Бакиев бизга елим идишларига солиб қўйилган уч турдаги шакар навларини кўрсатади. Мутахассисга кўра, шакарнинг ранги қанча оқ ва ҳидсиз бўлса, у тоза маҳсулот ҳисобланади, бунинг учун эса заводдаги ишлаб чиқариш жараёнида шакар еттита босқичда тозаланади.\n"Шакар маҳсулотининг сифати ҳақида тўлиқ маълумотга эга бўлмаган истеъмолчилар асосан сариқ рангдаги шакар мазалироқ ва сифатдироқ деб ўйлайди. Аммо сариқ рангдаги четдан келтирилаётган шакар мазали бўлиши мумкин, аммо сифати ва истеъмолга яроқлилиги бўйича талабга унчалик жавоб бермайди. Яхши тозаланмаган шакарни шунингдек, ўзига хос ҳиди билан ҳам ажратиб олиш мумкин", – дейди у.\nБундан ташқари тозалаш жараёнида шакар таркибидаги фақат сахароза моддаси сақланиб қолиниши, фруктоза ва лактоза каби моддалар алоҳида ажратиб ташланиши айтилади.\nЛабораторияда шакар ишлаб чиқарилишида ишлатиладиган хом ашё, бирдан то учинчи тоифагача бўлган махсус елим идишлардаги шакар маҳсулотлари ишлаб чиқарилиши жараёнида маҳсулот сифатини таққослаш учун керак бўларкан. Шакарнинг тозалигини аниқлаш учун эса уни чойга солиб кузатиш кифоя, шакар қанча тоза ишланган бўлса, уни чойга солганда остида чўкинди оз бўлар экан.\nЎзбекларда "Шакарнинг ҳам ози ширин" деган ибора мавжуд бор. Халқ буни кундалик ҳаётда содир бўлаётган турли воқеликларга кўра қўллайди. Шакар ишлаб чиқарувчиларининг ҳам бу борада ўз фикрлари бор.\nШакар қандай ишлаб чиқарилади\nШакар - инсон мия ҳужайралари учун муҳим энергия манбаи ҳисобланади. Миянинг асосий озуқаси шакар таркибидаги фруктоза, лактозаларда мавжуд. Агар ҳаддан зиёд кўп миқдорда шакар истеъмол қилинса, мия янада ушбу моддаларга эҳтиёж сеза бошлайди. Натижада бу инсон организмида ортиқча миқдорда ёғ тўпланиб қолишига сабаб бўлади, дейди лабаратория мутахассиси.\nШунингдек, мутахассисга кўра, ширинлиги кўп миқдорда сақланиб қолган ва яхши тозаланмаган шакарни истеъмол қилган одам қандли диабет, метоболизм, жигар фаолиятининг бузилиш каби касалликларга чалиниши мумкин.\nАна шунинг олдини олиш мақсадида Ангрен заводида ишлаб чиқарилган шакар маҳсулотининг сифатини чет эл миқёсида таҳлил қилиш учун бир йилда икки маротаба Туркия, Хитой, Англия каби хорижий мамлакатларга юбориларкан.\nЎзбек шакари нега қиммат?\nШу ўринда шакарнинг бозордаги таннархи қимматлашиб кетишига нима сабаб бўлгани ҳақида завод ишчисидан сўраймиз.\nШакар очиқ савдога чиқарилди - Монополияга қарши курашиш қўмитаси\nУнга кўра, завод хусусий ҳисобланиб, у ерда бир кунда минг тонна шакар ишлаб чиқарилса ҳам беш юз тонна шакар ишлаб чиқарилса ҳам етти юз нафар ишчи хизмат кўрсатишига тўғри келади. Ана шунда ўз ўзидан ишчиларни кунлик бепул овқат ва транспорт воситалари билан таъминлаш, ойлик маош ва мукофот пуллари тўлаш, баъзида дам олиш масканларига юбориш, солиқлар миқдори бевосита моддий ҳаражатларга бориб тақалади.\nҚолаверса, Ангренда ишлаб чиқариладиган шакар маҳсулоти чет давлатларига экспорт қилинмаслиги учун ҳам унинг ички бозордаги таннархи кўтарилишига асос бўлади.\n— Одамларда нега Россиядан келтирилаётган шакар маҳсулотлари арзон бўлиши мумкин, – деган табиий савол туғилади. Аммо ушбу келтирилаётган шакар маҳсулоти қайта ишланмаганлиги учун ҳам бозорда арзон нархларда сотилмоқда, – дейди завод ходими. Ваҳолангки, Украина, Беларусияда шакар ишлаб чиқаришда ишлатиладиган хомашё бевосита Ўзбекистонда ишлаб чиқариладиган хомашё билан бир хил. Гап хорижий давлатлардаги шакар ишлаб чиқарувчи заводларнинг технологияси ҳамда шакарларининг неча босқичда тозаланганида,– деб қўшимча қилади суҳбатдош.\nРоссия Ўзбекистонга шакар етказиб бериш учун квота сўради\nКорхона ходими яна суҳбат давомида чет эллик (Масалан, Украина, Россия) ишлаб чиқарувчиларнинг Ўзбекистонга шакар олиб кириб, тўғридан-тўғри сотиш имконияти мавжудлиги, аммо Ўзбекистонда шакар ишлаб чиқараётган Ангрен заводи маҳсулотини фақат Савдо биржаси орқали тадбиркорларга сота олиши мумкинлигини айтади. Яъни Россия, Украина каби мамлакатлар Ўзбекистонга шакар олиб кирар экан, тадбиркорларга арзон баҳода сотиб кетиш имкониятига эга. Ангрен шакар заводи бундай қила олмайди, тадбиркорлар ушбу корхонадан шакар сотиб олиш учун қоғоз ҳужжат қилиб, Савдо биржасига чиқишга мажбур бўлади.\nЎрнатилган ушбу тартиб юзасидан Монополияга қарши курашиш қўмитасининг маълумот беришича, "Хоразм шакар" МЧЖ ва "Ангрен Шакар" МЧЖлар республикадаги ягона шакар ишлаб чиқарувчилари бўлиб, улар Товар ёки молия бозорида устун мавқени эгаллаб турган хўжалик юритувчи субъектларнинг давлат реестрига киритилган.\nШунингдек, Ўзбекистон президентининг 2019 йил 8 октябрдаги Қарорига асосан маҳаллий корхоналар томонидан ишлаб чиқарилган шакар ички бозорда фақат савдо биржаси орқали реализация қилинади.\nСуҳбатдошнинг маълум қилишича, корхона 2020 йил июль ойидан капитал таъмирлашга тўхтатилган. 2020 йил август ойидан ҳозирги кунгача корхона ишламаяпти, сабаби четдан кириб келаётган шакарга акциз солиғи ставкалари ва божхона тўловлари ставкалари нолга тенглаштирилган, оқибатда четдан келаётган шакар билан хом ашёдан қайта ишланган шакар таннархи орасида тафовут пайдо бўлган.\nБу ўз-ўзидан маҳаллий ишлаб чикарилган шакар маҳсулотининг бозорда рақобатга бардош беролмаслиги сабаб бўлди, дейди суҳбатдош.\nШакар заводи ишга тушиши учун давлат томонидан имтиёзли имкониятлар яратилса тез орада ишга тушиши мумкин.\nКоттеджи для рабочих завода


Эҳтирос. Узун амал « Ўзбекистон Халқ Ҳаракати\nЭҳтирос. Узун амал\n30 October 2017 - 7:00\nАбу Жоъднинг билдиришига кўра, Абу Дардо (ундан Аллоҳ рози бўлсин) бир куни жамоатга шундай хитоб қилди:\n“Сизга нима бўлди ўзи? Орангиздан олимлар кўчиб кетишди (вафот этишди), аммо жоҳилларингиз улардан ҳеч нарса ўрганмадилар.\nАллоҳнинг кафил бўлгани нарсаларнинг орқасидан хирс билан чопиб, ўзингизга топширилган вазифаларни бажаришга киришмайсизлар.\nБир отбоқар от сурувидаги хаста отларни қандай таниса, мен ҳам сизларнинг ичингиздаги ёмонларни шундай ажрата оламан. Сизларнинг ёмонларингиз – закотни истамай берганлар, намозга “тезроқ қочсак” деган ният билан келганлар, Қуръонни амрларига бўйсунишни унутиб – бепарволик билан тинглаганлар ва озод этилган қулларини қўйиб юбормаган мухтарислар (ҳирслилар)дир”.\nҲирс – бириси танқид қилинган, иккинчиси қилинмаган – икки қисмга ажралади.\nҲирснинг танқид қилинган қисми – Аллоҳнинг амрларини бажаришга тўсиқ бўлган, бой бўлиб, мақтаниш учун мол-мулк тўплаш ҳирсидир.\nТанқид қилинмаган, аммо тарк этилса яхши деб топилган ҳирс – бу мол-мулк учун Аллоҳнинг амрларини топташдан чекинган, кибрланиш мақсади бўлмаган ҳирсдир.\nҲирснинг бу иккинчи қисми ўзларида зоҳир бўлган саҳобийлар мол бириктирганда, Пайғамбаримиз алайҳиссалом буни тақиқламаган эди.\nЛекин ҳирснинг бу туридан ҳам қутулишнинг яхши бўлажаги саҳобий Абу Дардо Ҳазратларининг юқорида келтирилган сўзларидан кўриниб турибди.\nБир куни Ҳазрати Ҳафса отаси Ҳазрати Умарга: “Аллоҳ сенга мўл хайир, кенг ризқ берди, кўпроқ еб, устингдагидан чиройлироқ бир либос кийсанг бўлмайдими?”, деди.\nҲазрати Умар қизига:\n– Сенга берадиганим жавобни баҳоламоқ учун сени ҳакам тутаман,- деди ва Пайғамбаримиз алайҳиссалом замонида Пайғамбарнинг ва ўзининг қандай яшаганини тафсилотли бир шаклда ҳикоя қилиб берди.\nБу ҳикояни эшитиб, Ҳазрати Ҳафса йиғлай бошлади.\nҲазрати Умар (ундан Аллоҳ рози бўлсин) шундай деди:\n– Менинг икки дўстим бор эди, улар муайян бир йўлни танладилар. Агар мен улар юрган йўлдан юрмасам, бошқа бир йўлга чиққан бўламан. Валлоҳи, мен уларнинг машаққатли ҳаёт тарзларига уйғун яшамоқчиман, ки уларнинг эришажаги саодатга эришайин!”\nМасруқ бир марта Ҳазрати Оишага “Эй, волидамиз, Расулуллоҳ уйда экан, энг кўп қайси сўзни сўйларди?”, деб сўради.\nҲазрати Оиша “Уйда экан, унинг энг кўп айтадиган гапи шу эди: “Инсон боласининг икки водий тўла олтини бўлса, учинчисини истайди. Инсон боласининг қорнини фақат тупроқ тўйдиради. Аллоҳ тавба этганнинг тавбасини қабул этади. Аллоҳ бу молни инсонларга намоз қилсинлар, рўза тутсинлар, деб бергандир. (Бухорий)\nАнас бин Моликнинг (ундан Аллоҳ рози бўлсин) ривоят этишига кўра, Пайғамбаримиз алайҳиссалом шундай деган:\n“Инсон боласининг ҳар нарсаси қарийди, аммо орзуси ва эҳтироси ҳеч қаримайди”.\nРивоятга кўра, Ҳазрати Али (ундан Аллоҳ рози бўлсин) шундай дейди: “Сиз учун энг қўрққаним икки нарса – эҳтирос билан нафс орзуларига бўйсунишингиздир. Чунки эҳтиросларга берилмоқ охиратни унуттиради. Нафсга бўйсунмоқ ҳам тўғри йўлдан чиқаради”.\nБир куни Абу Дардо Хамусда жамоатга қараб, шундай хитоб қилди:\n– Ичида ўтираолмайдиган уйлар бино қилишдан, амалга ошираолмайдиганингиз эҳтиросларга тутқун бўлишдан, еяолмайдиганингиз қадар бойлик тўплашдан уялмайсизларми?\nСиздан аввал келиб кетганлар ҳам жуда мустаҳкам уйлар тиклагандилар, кўп мол-мулк тўплагандилар, аммо уларнинг уйлари мозористон, тўплаган моллари чанг-тўзон бўлди”.\nРивоят этилишига кўра, Ҳазрати Али бир куни Ҳазрати Умарга (ҳар иккаласидан ҳам Аллоҳ рози бўлсин) шундай деди:\n– Дўстинг (Пайғамбаримиз) билан учрашмоқчи бўлсанг, кўйлагинг ва чориғинг ямоқли бўлсин, эҳтироссиз бўл ва ҳеч қачон тўйиб емагин!\nАбу Усмон Наҳди (ундан Аллоҳ рози бўлсин) дейди: “Ҳазрати Умарнинг кўйлагида ўн иккита ямоқ кўрдим”.\nРивоят этилишига кўра, бир марта Ҳазрати Али дағал газмолдан тикилган бир кўйлакда бозорга чиқди ва уни кўрганлар: “Ё, амирул мўминин, бошқа гўзалроқ бир кўйлагинг йўқмиди?, деб сўрашди.\n– Бунақаси қалбнинг ҳоли билан уйғунроқдир. Бу қиёфат солиҳларнинг кўринишига яқиндир, мусулмонларга ўрнак бўлиш учун қулайроқдир,- деб жавоб берди Ҳазрати Али.\nАҳли ҳикматдан бир зотга кўра, энг бошда келадиган гуноҳлар ҳасад, эҳтирос ва кибрдир. Кибрлиликнинг илк ўрнаги шайтондир. У одамга сажда қилмасдан, Аллоҳнинг лаънатига учради.\nЭҳтироснинг илк ўрнаги Ҳазрати Одамда кўринди. У Аллоҳ тарафидан таъқиқланган мевани еб, эҳтиросга енгилди.\nҲасаднинг илк ўрнаги Ҳазрати Одамнинг ўғли Қобилдир. У биродари Ҳобилга ҳасад қилиб, уни ўлдирди ва жаҳаннамликлардан бўлди.\nАйтилишига кўра, Ҳазрати Одам алайҳиссалом ўғли ҳазрати Шисга шу беш нарсани васият этган:\n1.Фарзандларингга дунёга боғланмасликларини ўгит бер. Чунки мен фоний бўлмаган жаннатга боғланганим ҳолда, Аллоҳ бунга ҳам рози бўлмади, мени у ердан чиқарди.\n2.Фарзандларинг ўз хотинларининг орзу-ҳавасларига бўйсунмасин. Чунки мен хотинимнинг орзусига қулоқ солиб, таъқиқланган мевани едим ва пушаймон бўлдим.\n3.Фарзандларингга қилаётган ҳар бир ишининг оқибатини ўйлашларини тайинла. Чунки мен қилганим ишнинг оқибатини ўйласайдим, бошимга бу фалокатлар тушмасди.\n4.Виждонингизни безовта қилган нарсалардан узоқ туринглар. Мен ўша таъқиқланган мевадан еркан, виждоним безовта бўлди, аммо мен ейишда давом этдим ва пушаймон бўлдим.\n5.Ҳар мавзуда бир-бирингиз билан маслаҳатлашинг. Агар мен таъқиқланган мевани ейишдан олдин малаклар билан маслаҳатлашсайдим, бошимга бу балолар келмасди.\nШақиқий Балҳи дейди: Тўрт минг важизадан тўрт юз донасини танладим. Ундан қирқтасини танладим. Қирқтадан шу тўрттасини танладим:\n1.Хотинга кўнгил берма. Чунки у бугун сеники бўлса, эртага бошқаники бўлади.\n2.Дунё молига кўнгил берма. Бу ҳам бугун сеники бўлса, эртага бошқаники бўлади.\n3.Виждонингни безовта қилган нарсадан узоқ тур. Чунки мўминнинг қалби жонли бир гувоҳ кабидир, шубҳали вазиятларда безовта бўлади.\n4.Натижасини ва оқибатини ўйлаб-ҳисобламасдан, ҳеч бир иш қилма.\nАбдуллоҳ бин Умардан (ундан Аллоҳ рози бўлсин) ривоят этилишига кўра, Пайғамбаримиз алайҳиссалом шундай деган: “Дунёда бир бегона ёки бир йўловчи каби бўл ва ўзингни ўликлардан ҳисобла”.\nМужоҳид дейди: Абдуллоҳ бин Умар (Аллоҳ ундан рози бўлсин) менга шундай деган эди: “Тонгга етганингда нафсингга оқшомдан сўз очма, оқшомга етсанг нафсингга эртадан сўз очма.\nЎлимдан олдин-ҳаётингнинг, касалланмасдан олдин-соғлигингнинг қадрини бил. Чунки эртага исмингнинг ким бўлажагини билаолмайсан”.\nКим эҳтиросларини ва узун мақсадли амалларини жиловласа, Аллоҳ таоло унга шу тўртта имтиёзни беради:\n1.Аллоҳ унинг ибодат этиш кучини орттиради. Чунки инсон яқинда ўлажагини билса, ноҳуш нарсаларга эътибор қилмай, ўзини ибодатга беради.\n2.Дардлари озаяди. Чунки инсон яқинда ўлажагини билса, дардларни писанд қилмайди.\n3.Оз нарсага қаноат қилади. Чунки инсон яқинда ўлажагини билса, дунёдан кўп нарса истамайди, ақли охиратда бўлади.\n4.Қалби нурли бўлади. Чунки қалбнинг нурли бўлишига шу тўрт нарса сабабчи бўлади:\n1.Оч қорин. 2. Солиҳ дўст. 3. Ишланган гуноҳларни унутмаслик. 4. Узун мақсадли амалларни жиловламоқ.\nЧунки узун мақсадли амаллар билан машғул бўлган инсонни Аллоҳ таоло шу тўрт нарса билан жазолантиради:\n1.Ибодатда танбаллик. 2. Дунёвий дардларнинг кўпайиши. 3. Бойлик тўплаш ҳирси. 4. Қалбнинг қорайиши.\nҚалбнинг қорайиши эса, ўз навбатида, шу тўрт нарсага олиб келади: 1. Тўқ меъда (қорин). 2. Ёмон ошна. 3. Ишланган гуноҳларни унутиш. 4. Узун мақсадли амалларга тутилмоқ.\nБунга кўра, мусулмон ўзини узун мақсадли амалларга бағишламаслиги керак. Чунки мўмин ўзининг қайси нафасда, қайси одимда ўлишини билмайди.\nЗотан Аллоҳ таоло:\n“Бирон жон қай ерда ўлишини ҳам била олмас. Фақат Аллоҳгина билгувчи ва огоҳдир”. (Луқмон 34)\n“Бас, қачон уларнинг ажаллари етиб келганида эса уни бирон соат кетга ҳам сура олмайдилар, муқаддам ҳам қила олмайдилар”. (Наҳл 61)\nДемак, мусулмон ўлимни тез-тез эслаб туриши керак. Шунда мўмин шу олти нарсага соҳиб бўлади:\n1.Охират ҳақида ўзига йўл кўрсатувчи илм.\n2.Аллоҳга ибодат борасида уни қўллаб-қувватловчи дўст.\n3.Душманни таниб ундан сақланмоқ.\n4.Аллоҳнинг оятларидан ибрат олмоқ.\n5.Қиёмат куни даво қилмаслиги учун ҳеч кимга ҳақсизлик қилмаслик.\n6.Қиёмат куни шарманда бўлмаслик учун ўлимга тайёрланмоқ.\nҲасан Басрийдан (Аллоҳ ундан рози бўлсин) ривоят этилишига кўра, Пайғамбаримиз алайҳиссалом бир кун саҳобийларидан:\n– Жаннатга киришни истайсизларми?,- деб сўради.\n– Албатта истаймиз, Ё Расулуллоҳ,- деб жавоб беришди саҳобийлар.\n– Ундай бўлса, узун мақсадли амаллардан қочинг ва Аллоҳдан чинакамига уялинг!,-деди Расулуллоҳ а.с.\n– Биз ҳаммамиз Аллоҳдан уяламиз,- дедилар саҳобийлар.\n– Сизники ҳақиқий маънода Аллоҳдан уялиш эмас. Ҳақиқий маънода уялган бўлишингиз учун, мозористонни ва баданингизнинг чиришини эсда тутишингиз керак. Охират устунлигини орзу этган киши дунё зийнатидан воз кечиши лозим. Ана шунда қул ҳақиқий маънода Аллоҳдан уялган ва Унинг дўстлигига муяссар бўлган бўлади,- деди Пайғамбаримиз алайҳиссалом.\nҲасан Басрийга кўра “Таврот”да шу беш жумла ҳам бор:\n1.Бойлик – қаноатдадир.\n2.Саломат – узлатга чекинишдадир.\n3.Ҳуррият – ҳаддан ошиқ орзуларга берилмасликдадир.\n4.Севги – қарши тарафдан ҳеч нарса кутмасликдадир.\n5.Узун йилларнинг бахтиёрлиги бир неча кунлик сабрга боғлиқдир.\nУрва бин Зубайрдан ривоят этилишига кўра, Пайғамбаримиз алайҳиссалом Ҳазрати Оишага (ундан Аллоҳ рози бўлсин) шундай деган:\n“Ё, Оиша, агар охиратда мен билан бирга бўлмоқ истасанг, бир йўлчининг озиғи қадар дунёлик билан қаноатланишинг керак. Зинҳор бойлар билан ўтириб-турма, ямоқсиз киймаган либосингни эскига чиқарма”.\nРивоят этилишига кўра, Пайғамбаримиз алайҳиссалом шундай дуо этган:\n“Ё Рабби, мени севган кўзитўқлилик, энг зарурий кун кечириш манбаи ила қаноатланиш туйғусини насиб айла. Мендан нафрат этганга кўп мол-мулк бер”.\nҲасан бин Алидан (Аллоҳ ундан рози бўлсин) ривоят этилишига кўра, Пайғамбаримиз алайҳиссалом шундай деган:\nДунёга рағбат дард ва қайғуни кўпайтиради. Дунёга лоқайдлик эса қалбни ҳам, вужудни ҳам ҳузурга қовуштиради. Сиз ҳақда қўрққаним нарса фақирлик (йўқсиллик) эмас, аксинча бойликдир”.\nПайғамбаримиз алайҳиссалом яна шундай деди:\n“Бу умматнинг бошланғичдаги саодати дунёни писанд қилмай, қатъий бир иймонга таянган бўлса, унинг сўнг замонлардаги заволи хасислик ва узун мақсадли амаллар сабабли бўлажакдир”.


Халқ демократик партияси Сирдарёга ёрдам жўнатди\n09:45 / 06.05.2020\nФото: Халқ демократик партияси\nСирдарё вилояти Сардоба туманидаги сув омборида юз берган фалокат оқибатида жабр кўрган юртдошларимизни руҳан қўллаб-қувватлаш, уларга ҳар томонлама ёрдам кўрсатиш долзарб ижтимоий аҳамиятга эга.\nПрезидентимиз бошчилигида бу масалада тизимли чора-тадбирлар амалга оширилмоқда. Хавфли ҳудуддан эвакуация қилинган аҳолига озиқ-овқат ва бошқа энг муҳим воситалар етказиб берилмоқда. Улар тезроқ уйига қайтиши учун барча куч ва имкониятлар сафарбар этилган.\nҚийналганларга ҳар томонлама мадад бўлиш, мураккаб кунларда елка тутишга ошиққан ватандошларимиз сафи кундан-кун кенгаяётгани кўнгилни кўтаради. Халқимиз ўртасидаги ҳамжиҳатлик ҳар қандай қийинчиликларни ёнма-ён туриб енгиб ўтишга асос бўлади.\nШунинг учун Халқ демократик партияси дастурий мақсадларига мувофиқ тарзда фалокатдан жабр кўрган сирдарёликларни қўллаб-қувватлашга алоҳида эътибор қаратмоқда.\nСенатор, депутатлар ва эл-юрт ҳурматини қозонган партия фаолларидан иборат ишчи гуруҳлар тузилган. Улар аҳоли билан юзма-юз учрашиб, ижтимоий масалаларни ўрганиб, ҳол сўраб, руҳий мадад беришмоқда. Маҳаллий Кенгаш депутатлари фалокат оқибатларини бартараф этиш билан боғлиқ барча жараёнларда фаол иштирок этишмоқда.\nМасалан, С.Муҳаммадиев ўзи раҳбарлик қилаётган Гулистон олимпия захиралари коллежи ётоқхонасида 50 та оила учун ётоқ жойларини ташкил этиб, уларнинг яшаш шароитидан хабардор бўлиб турибди. Ўзбекистон ХДП Сирдарё вилоят кенгаши раиси ўринбосари Б.Эшмирзаев талафотдан азият чеккан оила вакилларини ўз уйига жойлаштирган бўлса, Ж.Аллаярова, Н.Эрматова 10 та оилани ҳомийликка олди.\nПартиямизнинг Оқолтин тумани фаоллари Ғ.Аҳмедов, Р.Аҳмедов, Э.Бобоев, Х.Буриева, Д.Баҳромовлар эвакуация қилинган 15 та оилани ҳомийликка олиб, кундалик зарур маҳсулотлар етказиб беряпти. Г.Боймирзаева Ф.Суванов хонадонига келтирилган 36 нафар юртдошимизни озиқ-овқат ва гигеник воситалар билан таъминлаяпти.\nХалқ демократик партияси Марказий Кенгаши қийин вазиятга тушиб қолган оилалар учун кўрпа-ёстиқ, кийим-кечак, рўзғор буюмлари ва тозалаш воситалари етказиб берди.\nДепутатлар, маҳалла раислари ва фаоллар маҳсулотларни бевосита эҳтиёжманд оилаларга тарқатиб чиқди.\nДепутатларимиз, партиямиз фаоллари фалокатдан зарар кўрган оилаларни тизимли қўллаб-қувватлашни, улар билан доимий мулоқотда бўлиб, юзага келган ижтимоий масалаларни мутасадди ташкилотлар билан бирга қисқа вақт ичида ҳал этиб беришни ният қилган.\nХалқ бошига бундай синовлар юз йилда, эҳтимол минг йилда бир марта келар. Бир-биримизни эъзозлаб, асраб-авайласак, ҳар қандай синовдан юруғ юз билан чиқамиз.\n#Халқ демократик партияси\n15:00 / 16.09.2020\nХДП фракцияси мактабларда ўқув жараёни хавфсиз ташкил этилиши бўйича Ҳукуматга таклифлар киритди\n15:35 / 15.08.2020\nХалқ демократик партияси: карантин юмшатилди, бекор қилингани йўқ\n12:50 / 16.06.2020\nНоқонуний “тергов”ларга бутунлай чек қўйиш вақти келди\n16:30 / 04.06.2020


ХВЖ Эронга нефтдан тушаётган даромадга ортиқча ишонмасликни тавсия қилди\nХалқаро валюта жамғармаси логотипи.\nХалқаро валюта жамғармаси Эронни нефть сотилишидан тушадиган даромадга ортиқча ишонмаслик ҳақида огоҳлантириди ҳамда халқаро иқтисодиёт билан ҳамкорлик қилишнинг бошқа йўлларини излашга чақирди.\nЭрон марказий банкида 17 май куни ўтган учрашув пайтида Халқаро валюта жамғармаси раисининг ўринбосари Дэвид Липтон “Теҳронга нисбатан санкциялар бекор қилингани ортидан мамлакат халқаро иқтисодиётга интеграциялашувнинг янги имкониятларига эга бўлди”, деб билдирди.\nЭронга нисбатан халқаро санкциялар жорий йилнинг январида бекор қилинган эди. Шундан сўнг Эрон нефть қазиб чиқаришни кескин кўпайтирди ва кунига 4 миллион баррель нефть ишлаб чиқармоқда. Санкциялар бекор қилингунига қадар Эронда кунига 1 миллион баррель нефть қазиб олинар эди.\nЛиптон нефть нархининг 100 долларга арзонлаб 47 долларга тушиб қолганини эътиборга олган ҳолда, нефтдан тушаётган даромад Эрон иқтисодиётининг ривожланишига катта омил ярата олмайди, деб ҳисоблашини айтди.\nЛиптоннинг билдиришича, Эрон иқтисодиётининг барқарор ривожланиши нефть ишлаб чиқаришдан бошқа соҳаларни тараққий эттириш ва янги ишчи ўринлари яратишга боғлиқдир.


Қозоғистон Президенти ўзи бошлаган сиёсий ислоҳотларни амалга оширишга киришди\nNUR-SULTAN. Kazinform – Қозоғистон давлат котиби Ерлан Қариннинг фикрича, ADAL партиясининг ҳукмрон AMANAT партиясига қўшилиши жамоатчиликнинг Президентнинг ислоҳотлар курси атрофида бирлашишини янада мустаҳкамлайди, деб хабар беради Kazinform.\nДоллар ўрнини юань эгаллаши мумкинми – эксперт жавоб берди\nNUR-SULTAN. Kazinform – Иқтисодчи Бауржан Исабеков доллар курсидаги тебранишлар, рубл билан боғлиқ вазият ва юан яқин келажакда доллар курсини пасайтирадими ёки йўқми, деган саволларга ўз фикрини билдирди, деб хабар беради Kazinform мухбири.\nВладимир Зеленский Европа Иттифоқидан Украинани қабул қилишни кечиктирмасликни сўради\nKIEV. Кazinform - Украина Президенти Владимир Зеленский Европа Иттифоқи (ЕИ) мамлакатни ҳамжамиятга қабул қилиш қарорида кечикмаслиги керак, деб ҳисоблайди, дея хабар беради Кazinform Украина Президентининг расмий Тelegram- каналига таяниб.\nКаспий қувурлари консорциумидаги нуқсон Қозоғистон бюджети даромадларига таъсир қилмайди\nNUR-SULTAN. Kazinform – Каспий қувурлари консорциумидаги нуқсонлар бюджет даромадларига салбий таъсир кўрсатмайди. Бу ҳақда Қозоғистон энергетика вазири Болат Ақшолақов Atameken Business телеканалига берган интервьюсида маълум қилди, дея хабар беради Kazinform мухбири.\nШифокор коронавирусдан кейинги асоратларнинг олдини олиш усулларини айтди\nALMATY. Кazinform- Алматидаги 36 - поликлиниканинг умумий амалиёт шифокори Рауан Нуркенов коронавирусдан кейинги асоратларнинг олдини олиш усулларини айтиб берди, деб хабар беради Кazinform мухбири.\nКоммунал тўловларни камайтириш хорижий автомобиллар нархини пасайтиради – дистрибьютор\nNUR-SULTAN. Kazinform – Хорижда ишлаб чиқарилган автомобиллар учун утилизация тўловларининг 50 фоизга камайтирилиши Subaru автомобиллари нархига ижобий таъсир кўрсатади. Бундай фикрни «SUBARU KAZAKHSTAN» МЧЖ директори Ақилбек Анарбаев билдирди, дея хабар беради Kazinform мухбири.\nКоронавирусга қарши вакцина «омикрон» штаммидан қандай ҳимоя қилади - шифокор жавоби\nALMATY. Kazinform – Коронавирусга қарши вакцина «омикрон» штаммидан қандай ҳимоя қилади. Бу ҳақда Алмата шаҳар №11 поликлиникаси умумий амалиёт шифокори Аида Мақулбекова маълум қилди, деб хабар беради Kazinform мухбири.\nАнтибиотикни қабул қилгандан кейин вакцина олиш мумкинми\nALMATY. Kazinform – Антибиотикларни қабул қилганингиздан сўнг, ковидга қарши эмлашингиз мумкин. Бу ҳақда С.Асфендияров номидаги Қозоғистон Миллий тиббиёт университети юқумли ва тропик касалликлар кафедраси профессори Куляш Қурманова маълум қилди, деб хабар беради Kazinform мухбири.\nЭмланганлар ва «омикрон»дан тузалганлар энг тўлиқ иммунитетга эга - Мутахассис\nМOSKVA. ТАSS - Кazinform - Коронавируснинг узатилган «дельта» варианти натижасида олинган иммунитет «омикрон» штамми билан касалланишдан ҳимоя қилмайди. Бу ҳақда TASSга ўта хавфли инфекциялар бўйича мутахассис, иммунолог Владислав Жемчугов маълум қилди, дея хабар беради Kazinform.\nҚозоғистон ҳукуматини иқтисодий ўсишни тезлаштириш бўйича машаққатли ишлар кутмоқда - эксперт\nNUR-SULTAN. Kazinform - Қозоғистон Вазирлар Маҳкамасини иқтисодий ўсишни жадаллаштириш ва аҳоли даромадларини ошириш бўйича қийин ва машаққатли ишлар кутиб турибди. Жаҳон иқтисодиёти ва сиёсати институти эксперти Жумабек Сарабеков шундай фикр билан ўртоқлашди, деб хабар беради Kazinform мухбири.\nДавлат раҳбари жамоатчилик кайфиятини кузатиб бораётганига амин бўлдик – эксперт\nNUR-SULTAN. Kazinform - Режалаштирилган ижтимоий-иқтисодий ислоҳотларни амалга ошириш, аксарият фуқароларнинг даромадларини изчил ошириш ва инфляция даражасини пасайтириш амалдаги Ҳукуматнинг асосий вазифасидир. Бундай фикрни Жаҳон иқтисодиёти ва сиёсати институти эксперти Арман Токтушаков билдирди, дея хабар беради Kazinform мухбири.\nКВИ: Шифокор нима учун ҳомиладорликнинг 16-ҳафтасидан кейин эмланиш кераклигини тушунтирди\nÓSKEMEN. Kazinform – Шарқий Қозоғистон вилояти Алтай тумани поликлиникаси акушерлик ва гинекология бўлими мудири А.Карменова Pfizer вакцинаси ҳомиладорликнинг 16-ҳафтасидан кейин нима учун коронавирусга қарши эмланиш кераклигини тушунтирди, деб хабар беради Kazinform мухбири.\n«Омикрон» юқори нафас йўлларига зарар етказади - Оториноларинголог\nALMATY. Кazinform - Коронавируснинг «омикрон» штамми биринчи навбатда юқори нафас йўлларининг шиллиқ пардаларига зарар етказади. Бу ҳақда Кazinform мухбирига Алмати №7 шаҳар клиник шифохонаси оториноларингологи (лор шифокори) Жанерке Абдиқаликова маълум қилди.\nNUR-SULTAN. Kazinform - Қозоғистонда шу йилнинг кузида жиддий сиёсий ўзгаришлар бошланади. Бу фикрни таниқли жамоат арбоби Айгул Соловьева билдирди, дея хабар беради Kazinform мухбири.\nNUR-SULTAN. Kazinform - Қирғизистон ва Тожикистон ўртасидаги чегара можароси чуқур илдизларга эга. Сиёсатшунос, Қозоғистон Республикаси Президенти ҳузуридаги Қозоғистон стратегик тадқиқотлар институти бош эксперти Болат Ауелбаев улар ҳақида батафсил тўхталиб ўтди, деб хабар беради Kazinform мухбири.


Қашқадарёда қовун пишди - Zamin.uz\nҲозирги кунда Қашқадарё вилояти деҳқон ва фермерлари, қолаверса, томорқа эгалари мева-сабзавот ва полиз маҳсулотларини етиштиришга катта аҳамият қаратишмоқда.\nБу борада Чироқчи туманида лалми майдонлардан қўшимча ерлар ўзлаштирилиб, суғориш учун артизан қудуқлар қазиляпти.\nЭътиборлиси, деҳқон ва масъул идораларнинг изланишлари натижасида маҳсулотларни халқимиз дастурхонига эртароқ тақдим этишга ҳам эришилмоқда.\nАйни кунда таъми тилёрар ва харидоргир қовунлар туманнинг Ўтамайли ҳудудида етиштирилмоқда. Пишиб меъёрига келганлари пешма-пеш истеъмолчиларга етказилаётир.\n— Оиламизга тегишли томорқанинг ҳар бир қарич еридан унумли фойдаланамиз — дейди ўтамайлилик томорқа эгаси Руфат Бўриев. — Уч йилдан бери қовун етиштириш сирларини ўзлаштирмоқдаман. Йилдан-йилга экин майдонини кенгайтириб, маҳсулот етиштириш ҳажмини оширяпмиз. Келгусидаги мақсадимиз четга қовун экспортини йўлга қўйиш. Бу йил томорқамизга эртапишар қовуннинг “Дакара” навини экканмиз, ҳосил кўрганингиздек май ойининг бошида тайёр бўлди.\nВилоят божхона бошқармаси ходимлари ушбу ҳудудда бўлиб, фермер ва томорқа эгаларига юртимизда тадбиркорлик соҳасига кенг имкониятлар яратилганлиги, шунингдек, маҳсулотларни экспортга расмийлаштиришда божхонада яратилган қулайликлар тўғрисида тушунтиришлар бериб, бу каби имкониятлардан ўз вақтида ва самарали фойдаланиш нафақат тадбиркорнинг ўзига, балки давлатимиз иқтисодиётини янада ривожлантиришга ҳисса қўшиши юзасидан фикр алмашишди. “Замин” янгиликларини “Facebook”да кузатиб боринг\nХоразмда "Қовун сайли" фестивали ўтказилади\n4-08-2019, 08:18, Жамият


"Хатоим менга сабоқ бўлди, энди..." ёхуд тадбиркор қаерда адашган эди?\n13:28 10 Июня 2019\nНаманган тумани давлат солиқ инспекциясининг мажлислар залида солиқ соҳасида ҳуқуқбузарлик содир этган фуқаролар, хўжалик юритувчи субъектлар иши юзасидан сайёр суд бўлиб ўтди.\nНаманган вилояти давлат солиқ бошқармаси жамоатчилик билан алоқалар ва ҳуқуқий ахборот шўъбасининг “Namangan24.uz” сайтига хабар беришича, туман маъмурий суди судьяси Умида Солиева иштирокида ўтган суд жараёнида 31 нафар ҳуқуқбузарга амалдаги қонунчилик талаблари тушунтирилиб, уларга нисбатан тегишли жазо чоралари тайинланган ҳолда қарорлар қабул қилинди. Хусусан, етти нафар шахсга нисбатан 3 миллион 446 минг сўм миқдорида маъмурий жарима жазоси қўлланилди. Олти нафар фуқаро давлат рўйхатидан ўтиб, тадбиркорлик фаолияти билан шуғулланаётганлиги ва бир нафар шахснинг кам таъминланганлиги ҳисобга олиниб, белгиланган жазодан озод этилди.\nШунингдек, Маъмурий жавобгарлик тўғрисидаги кодекснинг тегишли бандларига мувофиқ 30 кунлик муддатда ўз камчиликларини бартараф этган 17 нафар хўжалик юритувчи субъектининг масъуллари жавобгарликдан озод қилинди. Наманган туманида яшовчи, тадбиркор Фарида Пўлатова ана шуларнинг бири.\n- Очиғи, мен белгиланган тартиб-қоидаларга парво қилмаганлигим сабаб судга чақирилдим, - дейди Фарида Пўлатова. - Ҳайриятки, солиқ ходимларининг тушунтиришлари натижасида йўл қўйган камчиликларимни вақтида тўғриланганим. Акс ҳолда, жавобгарликка тортилишимга бир баҳия қолди. Суд огоҳлантириш билан чекланди. Йўл қўйган хатоим мен учун катта сабоқ бўлди. Келгусида солиқ қонунчилигига амал қиламан.\nАлбатта, бу каби сайёр судларнинг ўтказишдан асосий мақсад фуқаролани жазолаш эмас, балки уларнинг йўл қўйган хатоларини такрорламасликка кўмаклашиш, огоҳликка чақиришдан иборатдир.


Бразилия бош прокуратураси собиқ футболчи Роналдиньо ва унинг акаси Роберто де Ассисга тегишли учта автомобилни мусодара қилди.\nGlobo Esporte`нинг маълум қилишича, Роналдиньонинг оиласига қарашли иккита BMW ва битта Mercedes-Benz русумидаги машиналар, шунингдек мусаввир Андре Берардо томонидан ишланган картина мусодарага тушган. Прокуратура аввал эълон қилинган айблов бўйича жазони қўллаш учун шундай чора кўрган.\nЭслатиб ўтамиз, 38 ёшли собиқ футболчи акаси билан биргаликда ноқонуний қурилиш ишларини олиб боргани учун тахминан 2 миллион евро миқдорида жаримага тортилган ва паспорти олиб қўйилган. Улар тақиқланган жойда омбор ва балиқ тутиш платформасини қуриш билан экологик зиён етказганликда айбланганди.


Беларус ўзбек пахтасини сотиб олмоқда\nҒарб ширкатлари Ўзбекистонда болалар меҳнатидан фойдаланиб етиштирилган пахтани сотиб олишдан бош тортган эдилар.\nБеларуснинг “Беллегпром” концерни Ўзбекистондан йилига 25-30 минг тонна пахта толаси сотиб олишини эълон қилди.\nЖорий йилнинг 12-13 октябр кунлари Тошкентда бўлиб ўтган VII Халқаро пахта ва тўқимачилик ярмаркасида бирор Ғарб ширкатининг Ўзбекистон билан пахта савдоси бўйича шартнома имзоганига оид хабар йўқ.\nUznews.net интернет агентлигига кўра, 2011 йилда биринчи маротаба ўзбек пахта ва тўқимачилик ярмаркасида сотилган 600 минг тонна пахтанинг асосий қисми Шарқ мамлакатлари – Хитой, Бангладеш, Ветнам, Япония, БАА, Эрон, Туркия, Покистон, Жанубий Корея ва Сингапурга жўнатилади.\nЖами Тошкент пахта бозорига жаҳоннинг 38 мамлакатидан харидор келгани маълум бўлди.\nCotton Campaign сайтида ёзилишича, бу йил Ўзбекистон пахтасининг 40 фоизини Россия ширкатлари сотиб олган, қолгани Осиё тужжорларига сотилган.\nПахта экспорти бўйича жаҳонда учинчи ўринни эгалловчи Ўзбекистонда етиштирилаëтган пахта толасининг энг йирик харидорларидан бири Хитойдир. 2009 йилда Хитой Ўзбекистондан 350 000 тонна пахта толасини импорт қилган.\nАйни пайтда¸ Беларуснинг “Беллегпром” енгил саноат концерни Беларус корхоналари учун Ўзбекистондан йилига 25-30 минг тонна пахта толасини сотиб олишга келишганини эълон қилди.\n"Бу шартномлар “Беллегпром” концерни раиси Геннадий Вирко ва Ўзбекистон Бош вазири Шавкат Мирзиёев ўртасида юқорида зикр этилган Тошкент ярмаркасида имзоланган", дейди Озодлик мухбири билан суҳбатлашган концерннинг Минскдаги матбуот котибаси Татяна Пишкало.\n- Концерн делегацияси Тошкент ярмаркасида иштирок этиб, ўз олдига қўйган мақсадларга эришди. Тошкентга сафар ва ярмаркада иштирок этишнинг асосий мақсади эса концернимиз таркибига кирувчи Беларус тўқимачилик корхоналарига зарур бўлган ўзбек пахтасини етказиб бериш ҳақида музокараларни олиб бориш эди.\nРаисимиз Вирко бошқарган делегация таркибига концерннинг 8 та енгил саноат корхонаси раҳбарлари кирди. Айтиш жоизки, мамлакатимизда ўзбек пахта толасига бўлган эҳтиёжи катта. Йилига Беларусда 21,3 минг тонна пахта толасига эҳтиёж бор. Шу сабабли, раҳбариятимиз Беларусга ўзбек пахтаси импорти ҳақида бир неча йиллик шартнома имзолаб қайтди. Бу дегани Ўзбекистон Беларус учун бир неча йил давомида пахтани резерв қилади, - дея маълум қилди “Беллегпром” концерни расмийси Татяна Пишкало.\nМатбуот котабасининг сўзларига кўра, бугунги кунда Беларус сотиб олаëтган пахта толасининг 70 фоизи айнан Ўзбекистондан келади.\nБеларус Саноат вазирлиги расмийси Сергей Шалай Тошкент расмийлари билан пахта бўйича шартномалардан ташқари Ўзбекистонга турли машинасозлик маҳсулотлари ва эҳтиёт қисмларини етказиш ҳақида ҳам келишиб олинганинин айтди.\nМосквадаги Стратегик тадқиқотлар институти таҳлилчиси Аждар Куртов жаҳон бозорида пахтага бўлган эҳтиёж йил сайин ўсиб бораётгани боис Ғарб саноат корхоналари бошлаган бойкот кампанияси ўзбек пахтаси савдосига жиддий таъсир қилмаëтганини айтади.\n- Ғарб мамлакатларидаги бойкот кампанияси қисман бўлса-да муваффақиятга эришди: айрим Ғарб компаниялари¸ эътибор беринг¸ давлатлари эмас¸ ўзбек пахтасини сотиб олишдан воз кечди. Бунга Ўзбекистондаги пахта теримида мажбурий болалар меҳнатидан фойдаланилаётгани сабаб қилиб кўрсатилди. Лекин ҳалол айтадиган бўлсак¸ бу кампания жаҳонда оммавийлашмади. Нега? Бунинг сабаби нафақат Беларус каби мамлакатларнинг ўзбек толасини сотиб олаётганида ётади. Гап шундаки, ўта қашшоқ Жанубий Осиё мамлакатларининг деярли барчаси болалар меҳнатидан фойдаланади. Лекин бу мамлакатларга нисбатан негадир бундай бойкотлар эълон қилинаётгани йўқ,- дейди россиялик эксперт.\nБошқа томондан, дея фикрини давом этади Аждар Куртов, авторитар бошқаруви учун Европа Иттифоқи томонидан санкцияларга учраган президент Александр Лукашенко ўзига ўхшаш тузумлар билан алоқа қилишга мажбурдир.\n- У Венесуэла, Эрон каби жуда қаттиққўл авторитар тузумлар билан муносабат қилмоқда. Бу режимлар бир-бирларини нафақат Беларус каби енгил саноатда, балки нефт-газ, ҳарбий ва ишлаб чиқаришнинг бошқа соҳаларида қўллаб-қувватламоқда. Шунинг учун Лукашенко режими бундай бойкот ва танқидларга мутлақо бепарводир. Аммо бу билан мен авторитар тузумларга нисбатан санкциялар ва бойкотларни тўхтатиш керак, демоқчи эмасман. Аксинча! Барча авторитар тузумлар бу танқидлар улар обрўсига жиддий зарар келтираётганини тушунади,- дейди Россия Стратегик тадқиқотлар институти эксперти Аждар Куртов\nРасмий статистикага кўра¸ Беларус Ўзбекистоннинг муҳим савдо ҳамкорларидан бири ҳисобланади.\n2010 йилда икки давлат ўртасидаги маҳсулот айирбошлаш 136,2 миллион АҚШ долларини ташкил қилган.


ҲОМИЛАДОРЛИКДАГИ КИНДИК ЧУРРАСИ - 13 Апреля 2015 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная / Bosh sahifa » 2015 » Апрель » 13 » ҲОМИЛАДОРЛИКДАГИ КИНДИК ЧУРРАСИ\nКиндикнинг шишиб, қорин бўшлиғидан ташқарига чиқиб қолиши;\nКиндик ва унинг атрофига текканда оғриқ сезилиши.\nАгар киндик чуррасининг сиқилиб қолиш ҳолати юз бермаса, унинг ҳомиладорликка ҳеч қандай зарари йўқ. Аёлнинг қорин қисмида оғриқ сезилмаса, жиддий хавотир бу ерда ўринсиз саналади. Бунинг учун аввало шифокор кўрсатмаларига амал қилиш лозим. Камдан-кам ҳолларда чурра тери орасида сиқилиб қолиб, аёлга азоб берганида жарроҳлик амалиёти ўтказилиши мумкин.\nМуҳими, гинеколог, терапевт ҳамда жарроҳ кўригидан ўтинг!\nҚориннинг киндик қисмини беркитиб, қоринни тепага кўтариб турадиган ҳомиладорлар учун махсус бандаж тақиш шарт. Айнан шу бандаж киндикнинг ташқарига чиқиб кетмаслиги ва сиқилиб қолмаслиги учун асосий профилактик чора ҳисобланади.\nТуғруқдан сўнг мажбурий равишда бандаж тақиш лозим.\nШифокор билан маслаҳатлашган ҳолда қорин бўшлиғи девори мушакларини мустаҳкамловчи жисмоний машқ ҳамда уқалаш муолажасини олиб бориш керак.\nЧурра сиқилиб қолса...\nБуни аниқлаш учун, чалқанчасига ётиб, киндикни назорат қилиш керак. Агар у ётган ҳолатингизда ичкарига кирса, демак, у сиқлиб қолмаган. Аммо чурра шиши йўқолмаса, ичаклар мушаклар орасида ҳосил бўлган тирқишга тиқилиб қолган бўлиши ҳам мумкин. Оғриқ кузатилса-кузатилмаса, бундай вазиятда, албатта, мутахассисга учраш лозим. Чурра сиқилиб қолган аксарият ҳолларда киндик атрофида оғриқ, кўнгил айниши, қайт қилиш ҳамда жиғилдон қайнаши кузатилади. Уларга асло бефарқ бўлманг.\nҳомиладорликда даволаш чоралари\nСоғлом одамда киндик чуррасини даволашнинг асосий йўли жарроҳлик амалиёти саналади. Бироқ ҳомиладорликда жарроҳлик амалиёти тавсия этилмайди, негаки бу муолажа давомида қўлланиладиган дори воситалари она ва боланинг саломатлигига хавф солиш эҳтимоли юқори. Одатда туғруқдан кейин киндик чурраси ўз-ўзидан йўқолиб кетади. Махсус бандажлар тақиш бу вазиятни янада тезлаштиради, чунки у қорин мушакларига тушаётган оғирликни бироз камайтиради. Бандаж тақишдан аввал шифокор билан маслаҳатлашиш зарур. Шу билан бирга кейинги ҳомиладорликни режалаштиришдан олдин жарроҳ кўригидан ўтишни ҳам унутманг. Чунки жарроҳлик амалиётисиз даволанган чурра яна қайта пайдо бўлиши мумкин.\nЎзингизни арсанг, саломатлигингиз ўз қўлингизда!\nОлий тоифали шифокор, гинеколог Зумрад СОБИРОВА берган маълумотлар асосида\nКатегория: Foydali maslahatlar / Полезны советы | Просмотров: 1890 | Добавил: Yangilik, newsuz, uznews, xabarlar, habarlar, новости, Yangiliklar, ahborot, NEWS | Рейтинг: 0.0/0


Сомалида қуролли тўқнашув оқибатида 29 киши ҳалок бўлди\n20:19 / 07.11.2016\nСомалининг марказий қисмидаги Галькайо шаҳрида қуролли гуруҳлар ўртасида тўқнашув келиб чиқиши оқибатида 29 киши ҳалок бўлди ва 50 нафардан ортиқ киши жароҳатланди. Бу ҳақда Рейтер агентлиги хабар берди.\nБундан олдинроқ агентликда якшанба куни Пунтленд ва Галмудуга ярим автоном ҳудудларидаги қуролли гуруҳлар ўртасида ер учун низолар янгилангани ҳақида хабар қилинганди.\nМилиция отрядлари ўртасидаги тўқнашувдан кейин Пунтленддан бўлган 16 киши ва Галмудугадан бўлган 13 киши ҳалок бўлган. Икки томондан мос равишда 30 ва 20 нафардан аскар жароҳатланган.\nГалмудуг ва Пунтленд ўртасидаги чегарада аввал ҳам отишмалар бўлиб турган ва кишилар ҳалок бўлган. 2011 йили икки ҳудуд раҳбарлари хавфсиз масаласида келишувга эришганди. Лекин 2014 йилда тан олинмаган бу давлатлар ўртасидаги муносабатлар ораси яна бузилди ва БМТ ҳамда Европа Иттифоқининг аралашуви ҳам низоларни ҳал қила олмаяпти.


Ҳужумчи Серхио Агуэро эркин агент сифатида «Барселона»га ўтди. Бу ҳақда испан клуби хабар қилди.\nКаталонияликлар аргентиналик 32 ёшли футболчи билан 2 йиллик шартнома имзолашди ва унинг товон пулини 100 млн евро этиб белгилашди.\nАгуэро 2006-2011 йилларда Мадриднинг «Атлетико» клубида ўйнаган. У сўнгги 10 йилни «Манчестер Сити» сафида ўтказган. Унинг шартномаси 2021 йил 30 июнига қадар тузилганди ва манчестерликлар бу шартномани узайтиришни исташмади.\nАгуэро «Манчестер Сити» билан беш бор Англия чемпиони бўлди, беш марта Англия Кубогини, уч марта Англия Суперкубогини ва олти марта Англия Лигаси Кубогини қўлга киритди. У «шаҳарликлар» учун жами 390 ўйин ўтказиб, 260 гол урган ва 73 голли узатмага муаллифлик қилган.


Нарпайда кўзи ожизлар кутубхонаси филиали очилди - zarnews.uz\nНарпай туманида ногиронлиги бўлган шахсларга қулайлик яратиш, уларнинг узоғини яқин қилиш мақсадида Самарқанд вилоят маданият бошқармасига қарашли “Кўзи ожизлар кутубхонаси”нинг филиали ўз фаолиятини бошлади.\n- Замонавий, барча шароитларга эга мазкур кутубхонада жаҳон, бадиий, брайль ва аудиоёзувли китоблар ўрин олган, - дейди вилоят кўзи ожизлар кутубхонаси директори Қурбоной Юсупова. - Айни кунда Нарпай тумани ва бу ерга яқин пахтачилик китобсеварлар кутубхонага келиб, китоб ўқимоқда. Энди бу ерда китобхонлик танловлари ҳамда турли маънавий-маърифий тадбирлар ҳам ўтказиб борилади.\nЙиғилганлар кутубхонадаги шароит, янги адабиётлар, брайл ёзувидаги китоблар билан танишди.